text:
50 N по същия начин като в превозното средство.
 ПРИЛОЖЕНИЕ 6
 ОПИСАНИЕ НА КОЛИЧКАТА
 1. КОЛИЧКА
 1.1.
 За изпитвания на системите за обезопасяване на деца, количката, носеща само седалката, трябва да е с тегло 400 ± 20 kg. За изпитвания на системите за обезопасяване на деца в категорията „специфично превозно средство“, количката, с прикрепената конструкция на превозното средство, трябва да е с тегло 800 kg. Ако е необходимо, обаче, общото тегло на количката и прикрепената конструкция на превозното средство може да се увеличи с нараствания от 200 kg. В никакъв случай общото тегло не трябва да се различава от номиналната стойност с повече от ± 40 kg.
 2. КАЛИБРАЦИОНЕН ЕКРАН
 2.1.
 Към количката се закрепва здраво калибрационен екран с ясно отбелязана гранична линия на движението, който позволява, с помощта на фотозаписи, определянето на спазването на критериите за движение напред.
 3. СЕДАЛКА
 3.1.
 Седалката се конструира по следния начин:
 3.1.1.
 твърд гръб, размерите на който са дадени в допълнение 1 към настоящото приложение. Долната и горната част са направени от тръба с диаметър 20 mm;
 3.1.2.
 твърда седалка, размерите на която са дадени в допълнение 1 към настоящото приложение. Задната част на седалката е направена от твърд метален лист, чийто горен край е тръба с диаметър 20 mm. Предната част на седалката също е направена от тръба с диаметър 20 mm;
 3.1.3.
 за достъп до скобите на устройствата за закрепване се правят отвори в задната част на възглавницата на седалката, както е предписано в допълнение 1 към настоящото приложение;
 3.1.4.
 широчината на седалката е 800 mm;
 3.1.5.
 облегалката и седалката са покрити с полиуретанова пяна, чиито характеристики са дадени в таблица 1. Размерите на възглавницата са дадени в допълнение 1 към настоящото приложение.
 Таблица 1
 Плътност съгласно ISO 485 (kg/m3)
 43
 Носеща способност съгласно ISO 2439B (N)
 p – 25 %
 125
 p – 40 %
 155
 Коефициент на носещата способност съгласно ISO 3386 (kPa)
 4
 Удължение на скъсване съгласно ISO 1798 ( %)
 180
 Коефициент на якостта на скъсване съгласно ISO 1798 (kPa)
 100
 Остатъчна деформация при натиск съгласно ISO 1856 ( %)
 3
 3.1.6.
 Полиуретановата пяна се покрива със слънцезащитна тъкан, направена от полиакрилатни нишки, характеристиките на която са дадени в таблица 2.
 Таблица 2
 Специфична маса (g/m2)
 290
 Якост на скъсване съгласно DIN 53587 на изпитвателна мостра, широка 50 mm:
 в надлъжна посока (kg):
 в напречна посока (kg):
 120
 80
 3.1.7.
 Покритие на седалката и облегалката (1)
 3.1.7.1.
 Седалката от пяна се произвежда от четириъгълен блок от пяна (800 × 575 × 135 mm) по такъв начин (виж фигура 1 от допълнение 1 към настоящото приложение), че неговата форма наподобява формата на алуминиевото дъно, посочена във фигура 2 от допълнение 1 към настоящото приложение.
 3.1.7.2.
 В дъното се пробиват шест дупки, за да бъде то завинтено с болтове към количката. Дупките се пробиват по дължината на най-дългата страна на дъното, по три от всяка страна, като тяхното разположение зависи от конструкцията на количката. През дупките се вкарват шест болта. Препоръчва се залепването на болтовете към дъното с подходящо


text:
лепило. След това болтовете се завинтват с гайки.
 3.1.7.3.
 Материалът на покритието (1 250 × 1 200 mm, виж фигура 3 от допълнение 1 към настоящото приложение) се разрязва по цялата широчина по такъв начин, че впоследствие, след покриването, да не е възможно материалът да се припокрива. Следва да е налице междина от около 100 mm между краищата на материала за покритие. Поради това материалът трябва да бъде разрязан на около 1 200 mm.
 3.1.7.4.
 Материалът за покритие се маркира с две линии, които го пресичат по цялата широчина. Те се начертават на 375 mm от централната линия на материала за покритие. (Виж фигура 3 от допълнение 1 към настоящото приложение)
 3.1.7.5.
 Възглавницата от пяна на седалката се поставя в преобърнато положение с материала за покритие отдолу и алуминиевата дъно отгоре.
 3.1.7.6.
 Материалът за покритие се разтяга от двете страни, докато начертаните на него линии съвпаднат с краищата на алуминиевото дъно. На мястото на всеки болт се правят малки прорези и материалът за покритие се нахлузва на болтовете.
 3.1.7.7.
 Правят се прорези в материала за покритие на места, отговарящи на положението на прорезите в дъното и пяната.
 3.1.7.8.
 Покритието се залепва към алуминиевата пластина с гъвкаво лепило. Преди залепването трябва да се махнат гайките.
 3.1.7.9.
 Капаците отстрани се сгъват върху пластината и също се залепват.
 3.1.7.10.
 Капаците в разрезите се сгъват навътре и се залепват със силна самозалепваща лента.
 3.1.7.11.
 Гъвкавото лепилото трябва да съхне в продължение на най-малко 12 часа.
 3.1.7.12.
 Възглавницата на облегалката се покрива точно по същия начин като седалката, единствено линиите на материала за покритие (1 250 × 850 mm) се начертават на 320 mm отстрани на централната линия на материала.
 3.1.8.
 Линията Cr съвпада с линията на пресичане на горната равнина на седалката и предната равнина на облегалката.
 3.2.
 Изпитване на гледащи назад устройства
 3.2.1.
 На количката се монтира специална рамка, за да поддържа системата за обезопасяване на деца, както е показано на фигура 1.
 3.2.2.
 Към количката се закрепва здраво стоманена тръба, така че товар от 5 000 ± 50 N, приложен хоризонтално към центъра на тръбата, не причинява преместване по-голямо от 2 mm.
 3.2.3.
 Размерите на тръбата трябва да са: 500 x 100 x 90 mm.
 Фигура 1
 Схема за изпитване на гледащо назад устройство
 Размерите са в mm
 3.3.
 Подова плоскост на количката
 3.3.1.
 Подовата плоскост на количката трябва да се конструира от плосък лист метал, с равномерна дебелина и от еднороден материал, виж фигура 2 от допълнение 3 към настоящото приложение.
 3.3.1.1.
 Подовата плоскост трябва да се монтира неподвижно към количката. Височината на подовата плоскост спрямо оста Cr, размер X 2/ (2) трябва да се регулира така, че да отговаря на изискванията на параграф 7.1.4.1.9.
 3.3.1.2.
 Подовата плоскост трябва да е проектирана така, че твърдостта на повърхността не трябва да е по-ниска от 120 HB, съгласно EN ISO 6506-1:1999.
 3.3.1.3.
 Подовата плоскост трябва да издържа на вертикално приложен концентриран товар от 5 kN, без това да причини вертикално преместване, по-голямо от 2 mm спрямо оста Cr и без да настъпи трайна

type: contracts

jurisdiction: EU


text:
деформация.
 3.3.1.4.
 Подовата плоскост трябва да има грапавост на повърхността, ненадвишаваща Ra 6,3 съгласно ISO 4287:1997.
 3.3.1.5.
 Подовата плоскост трябва да е проектирана така, че никаква трайна деформация да не настъпва след динамично изпитване на система за обезопасяване на деца според настоящото правило.
 4. СПИРАЧНО УСТРОЙСТВО
 4.1.
 Устройството се състои от два идентични, успоредно монтирани енергопоглъщателя.
 4.2.
 Ако е необходимо, трябва да се използва допълнителен енергопоглъщател за всяко увеличение от 200 kg на номиналната маса. Всеки енергопоглъщател се състои от:
 4.2.1.
 външна обвивка, образувана от стоманена тръба;
 4.2.2.
 енергопоглъщаща тръба от полиуретан;
 4.2.3.
 полирано маслинообразно стоманено тяло, проникващо в енергопоглъщащата тръба; както и
 4.2.4.
 вал и ударен накрайник.
 4.3.
 Размерите на различните части на такъв енергопоглъщател са показани на диаграмата, дадена в допълнение 2 към настоящото приложение.
 4.4.
 Характеристиките на енергопоглъщащия материал са дадени в таблици 3 и 4 от настоящото приложение.
 4.5.
 Окомплектованото спирачното устройство трябва да бъде държано най-малко 12 часа при температура между 15o и 25 oC, преди да бъде използвано за изпитванията за калибриране, описани в приложение 7 към настоящото правило. За всички видове изпитвания спирачното устройство трябва да отговаря на експлоатационните изисквания, установени в приложение 7, допълнения 1 и 2. За динамичните изпитвания на системи за обезопасяване на деца, окомплектованото спирачното устройство трябва да се държи най-малко 12 часа при същата температура, в рамките на ± 2 oС, както за изпитването за калибриране. Всяко друго устройство, което дава равностойни на тези резултати, е приемливо.
 Таблица 3
 Характеристики на енергопоглъщащия материал „А“
 (ASTM (Aмериканско общество за изпитвания и материали) метод D 735, освен ако не е посочено друго)
 Твърдост по Шор А:
 95 ± 2 при 20 ± 5 oC температура
 Якост на скъсване:
 Ro 350 kg/cm2
 Минимално удължение:
 Ao 400 %
 Модул при 100 % удължение:
 110 kg/cm2
 при 300 % удължение:
 240 kg/cm2
 Крехкост при ниска температура (ASTM метод D 736):
 5 часа при - 55 oC
 Остатъчна деформация при натиск (метод B):
 22 часа при 70 oС 45 %
 Плътност при 25 oС:
 от 1,05 до 1,10
 Стареене във въздух (ASTM метод D 573)
 70 часа при 100 oС:
 Твърдост по Шор А: максимално отклонение ± 3
 якост на скъсване: намаление < 10 % от R0
 удължение: намаление < 10 % от А0
 тегло: намаление < 1 %
 Потапяне в масло (ASTM метод No 1 Масло):
 70 часа при 100 oС
 твърдост по Шор: максимално отклонение ± 4
 якост на скъсване: намаление < 15 % от R0
 удължение: намаление < 10 % от А0
 обем: раздуване < 5 %
 Потапяне в масло (ASTM метод No 3 Масло):
 70 часа при 100 oС
 якост на скъсване: намаление < 15 % от R0
 удължение: намаление < 15 % от А0
 обем: раздуване < 20 %.
 Потапяне в дестилирана вода:
 1 седмица при 70 oС
 якост на скъсване: намаление < 35 % от R0
 удължение: намаление < 20 % от А0
 Таблица 4
 Характеристики на енергопоглъщащия материал „Б“
 (ASTM (Американско общество за изпитвания и материали) метод D 2000 (1980), освен ако не е посочено друго)
 Твърдост


text:
по Шор А:
 88 ± 2 при 20 ± 5 oC температура
 Якост на скъсване:
 Ro 300 kg/cm2
 Минимално удължение:
 Ao 400 %
 Модул при 100 % удължение:
 70 kg/cm2
 при 300 % удължение:
 130 kg/cm2
 Крехкост при ниска температура (ASTM метод D 736):
 5 часа при – 55 oC
 Остатъчна деформация при натиск (метод B):
 22 часа при 70 oС 45 %
 Плътност при 25 oС:
 от 1,08 до 1,12
 Стареене във въздух (ASTM метод D 573 (1981):
 70 часа при 100 oС:
 твърдост по Шор А: максимално отклонение ± 3
 якост на скъсване: намаление < 10 % от R0
 удължение: намаление < 10 % от А0
 тегло: намаление < 1 %.
 Потапяне в масло (ASTM метод D 471 (1979) No 1 масло):
 70 часа при 100 oС:
 твърдост по Шор А: максимално отклонение ± 4
 якост на скъсване: намаление < 15 % от R0
 удължение: намаление < 10 % от А0
 обем: раздуване < 5 %
 Потапяне в масло (ASTM D метод 471 (1979) No 3 масло):
 70 часа при 100 oС:
 якост на скъсване: намаление < 15 % от R0
 удължение: намаление < 15 % от А0
 обем: раздуване < 20 %
 Потапяне в дестилирана вода:
 1 седмица при 70 oС:
 якост на скъсване: намаление < 35 % от R0
 удължение: увеличение < 20 % от А0
 (1) Подробности за материалите, използвани в този процес, могат да се получат от TNO (Research Institute for Road Vehicles), Schoemakerstraat 97, 2628 VK Delft, The Netherlands.
 (2) Размерът Х трябва да е 210 mm с обхват на регулиране от ± 70 mm
 Допълнение 1
 Фигура 1:
 Размери на седалката и на възглавниците
 Фигура 2:
 Размери на алуминиевото дъно
 Алуминиева пластина преди извиване
 Размерите са дадени в mm.
 Фигура 3:
 Размери на материала на покритието
 Чертане на линиите по материала
 Размери в mm
 Фигура 4
 Триизмерен изглед на седалката
 Допълнение 2
 Спирачно устройство
 Размери на челен удар (в mm)
 Фигура 1
 Фигура 1a
 Mатериал A
 Фигура 1б
 Материал B
 Фигура 2
 Маслинообразно стоманено тяло в спирачното устройство
 *
 Този размер може да варира между 43 и 49 mm
 Фигура 3
 Маслинообразно стоманено тяло в спирачното устройство
 размери в mm
 Фигура 4
 Спирачно устройство (окомплектовано)
 Заден удар
 размери в mm
 Фигура 5
 Спирачно устройство полиуретанова тръба
 Заден удар
 материал A
 Допълнение 3
 РАЗПОЛАГАНЕ И ИЗПОЛЗВАНЕ НА УСТРОЙСТВА ЗА ЗАКРЕПВАНЕ НА ИЗПИТВАТЕЛНАТА КОЛИЧКА
 1.
 Устройствата за закрепване се разполагат по начина, показан на фигурата по-долу.
 Когато стандартна пластина за закрепване се прикрепва към точки на закрепване A и B или B0, пластините трябва да се монтират с болт в напречна хоризонтална посока, обърнати с ъгъла навътре и с възможност свободно да се завъртат около оста си.
 2.
 Системите за обезопасяване на деца от категориите „универсална“ и „ограничена“ трябва да използват следните точки за закрепване:
 2.1.
 за системи за обезопасяване на деца с използване на надбедрени колани, точки А и В;
 2.2.
 за системи за обезопасяване на деца с използване на триточкови колани, точки А, В0 и С;
 2.3.
 за системи за обезопасяване на


text:
деца с използване на ISOFIX приспособления за закрепване, най-задните точки H1 и H2.
 3.
 Устройствата за закрепване A, B и/или (най-задни) H1, H2 и D се използват за системи за обезопасяване на деца от категорията „полууниверсална“, имащи само едно допълнително горно устройство за закрепване.
 4.
 Устройствата за закрепване A, B и/или (най-задни) H1, H2, Е и F се използват за системи за обезопасяване на деца от категорията „полууниверсална“, имащи две допълнителни горни устройства за закрепване.
 5.
 Точките R1, R2, R3, R4 и R5 са допълнителните точки за закрепване за гледащи назад системи за обезопасяване на деца от категорията „полууниверсална“, с едно или повече допълнителни устройства за закрепване (виж параграф 8.1.3.5.3).
 6.
 Освен в случай на точка С, (която представлява положението на скобата на колоната), точките, които отговарят на местоположението на устройствата за закрепване, показват положението на свързване на краищата на колана с количката или с датчика за товар, в зависимост от случая. Конструкцията, носеща устройствата за закрепване, трябва да бъде корава. Горните устройства за закрепване не трябва да се изместват с повече от 0,2 mm в надлъжна посока, когато се приложи товар от 980 N в тази посока. Количката трябва да бъде изработена така, че да не се получават остатъчни деформации в частите, носещи устройствата за закрепване по време на изпитване.
 7.
 За преносими креватчета от група 0, точките А1 и/или В1 могат да се използват алтернативно, според указанията на производителя на системите за обезопасяване. А1 и В1 са разположени на напречна линия през R1 на разстояние 350 mm от R1.
 8.
 За изпитване на система за обезопасяване на деца от категориите „универсална“ и „ограничена“ към седалката за изпитване се монтира стандартен колан с прибиращо устройство, специфициран в приложение 13. Лентата, използвана между прибиращото устройство и пластината за закрепване А1 на стандартния колан за обезопасяване, трябва да се заменя при всяко динамично изпитване.
 9.
 За изпитване на системи за обезопасяване на деца с горна лента трябва да се използва устройството за закрепване G1 или G2.
 10.
 В случай на системи за обезопасяване на деца, използващи опорен крак, техническата служба трябва да избере устройствата за закрепване, които да се използват съгласно параграфи 2, 3, 4 и 5 по-горе, като опорният крак бъде регулиран, както е указано в параграф 7.1.4.1.9.
 Фигура 1
 Фигура 2
 Фигура 3
 ПРИЛОЖЕНИЕ 7
 КРИВА НА ОТРИЦАТЕЛНОТО УСКОРЕНИЕ НА КОЛИЧКАТА КАТО ФУНКЦИЯ НА ВРЕМЕТО
 1.
 Кривата на отрицателното ускорение на количката, натоварена с инертни маси, за да се получи общо тегло 455 ± 20 kg, при изпитвания на системи за обезопасяване на деца, проведени в съответствие с параграф 8.1.3.1 от настоящото правило, и 910 ± 40 kg, при изпитвания на системи за обезопасяване на деца, проведени в съответствие с параграф 8.1.3.2 от настоящото правило, когато номиналното тегло на количката и конструкцията на превозното средство е 800 kg, трябва да се намира в щрихованата зона, посочена в допълнение 1 към настоящото приложение и, в случай на заден удар, в щрихованата зона, посочена в допълнение 2 към настоящото приложение .
 2.
 При необходимост номиналното тегло на количката и прикрепената конструкция


text:
на превозното средство може да се увеличава с нараствания от 200 kg, като в такъв случай се добавя допълнителна инертна маса от 28 kg на всяко нарастване. Общото тегло на изпитвателната количка, конструкцията на превозното средство и инертните маси не трябва в нито един случай да се различава от номиналната стойност с повече от ± 40 кг. По време на калибриране на спирачното устройство спирачното разстояние трябва да бъде 650 ± 30 mm за челен удар и 275 ± 20 mm за заден удар.
 3.
 Процедурите за калибриране и измерване трябва да отговарят на определените от международния стандарт ISO 6487(1980), измервателното оборудване трябва да отговаря на техническите изисквания за канал за пренос на данни с клас на честота (CFC) 60.
 Допълнение 1
 Криви на отрицателното ускорение на количката като функция на времето
 (крива за калибриране на спирачното устройство)
 Челен удар
 Допълнение 2
 Криви на отрицателното ускорение на спирачното устройство като функция на времето
 (крива за калибриране на спирачните устройства)
 ПРИЛОЖЕНИЕ 8
 ОПИСАНИЕ НА МАНЕКЕНИТЕ
 1.
 Общи положения
 1.1.
 Манекените, предписани в настоящото правило, са описани в допълнения 1—3 към настоящото приложение и техническите чертежи са направени от TNO (Research Institute for Road Vehicles), Schoemakerstraat 97, 2628 VK Delft, The Netherlands.
 1.2.
 Могат да бъдат използвани алтернативни манекени, при условие че:
 1.2.1.
 равностойността им може да бъде доказана по удовлетворителен за компетентните органи начин и
 1.2.2.
 тяхната употреба е заведена в протокола на изпитването и формуляра за съобщение, описан в приложение 1 към настоящото правило.
 Допълнение 1
 ОПИСАНИЕ НА 9-МЕСЕЧЕН И 3-, 6- И 10-ГОДИШЕН МАНЕКЕН
 1. ОБЩИ ПОЛОЖЕНИЯ
 1.1.
 Размерите и теглата на описаните по-долу манекени се основават на антропометрията на 50-ия процентил деца на възраст съответно 9 месеца и 3, 6 и 10 години.
 1.2.
 Манекените се състоят от скелет от метал и полиуретан с формовани от полиуретан компоненти на тялото.
 1.3.
 За разгърнат изглед на манекена виж фигура 9.
 2. КОНСТРУКЦИЯ
 2.1. Глава
 2.1.1.
 Главата е направена от полиуретан и укрепена с метални шини. Във вътрешността на главата е възможно да се инсталира измервателно оборудване върху полиамиден блок в центъра на тежестта.
 2.2. Прешлени
 2.2.1. Шийни прешлени
 2.2.1.1.
 Вратът е направен от 5 полиуретанови пръстена със сърцевина от полиамидни елементи. Моделът за първия и втория шиен прешлен е направен от полиамид.
 2.2.2. Кръстни прешлени
 2.2.2.1.
 Петте кръстни прешлена са направени от полиамид.
 2.3. Гръден кош
 2.3.1.
 Скелетът на гръдния кош се състои от стоманена тръбна рамка, на която са монтирани ставите на ръцете. Гръбнакът се състои от стоманено въже с четири краища с резба.
 2.3.2.
 Скелетът е покрит с полиуретан. Измервателното оборудване може да бъде вместено в кухината на гръдния кош.
 2.4. Крайници
 2.4.1.
 Ръцете и краката са направени от полиуретан, укрепен с метални елементи под формата на тръби с квадратно сечение, шини и планки. Коленете и лактите притежават шарнирни стави, подлежащи на регулиране. Ставите на горната част на ръката и крака се състоят от стави, съставени от топка и гнездо, подлежащи на регулиране.
 2.5. Таз
 2.5.1.
 Тазът е направен от укрепен със стъкло полиестер и също е


text:
покрит с полиуретан.
 2.5.2.
 Формата на горната страна на таза, която е важна за определяне на чувствителността към натоварване в областта на корема, наподобява възможно най-много формата на детски таз.
 2.5.3.
 Тазобедрените стави са разположени непосредствено под таза.
 2.6. Окомплектоване на манекена
 2.6.1. Врат – гръден кош – таз
 2.6.1.1.
 Кръстните прешлени и тазът са завинтени към стоманеното въже и тяхното напрежение се регулира с гайка. Шийните прешлени се монтират и регулират по същия начин. Тъй като стоманеното въже не трябва да се движи свободно през гръдния кош, не трябва да е възможно регулиране на напрежението на кръстните прешлени през врата или обратно.
 2.6.2. Глава – врат
 2.6.2.1.
 Главата може да се монтира и регулира посредством болт и гайка през съчетанието на първия и втория шийни прешлени.
 2.6.3. Торс – крайници
 2.6.3.1.
 Ръцете и краката могат да се монтират и регулират към торса посредством стави, съставени от топка и гнездо.
 2.6.3.2.
 За ставите на ръцете топките са свързани с торса; при ставите на краката те са свързани към краката.
 3. ОСНОВНИ ХАРАКТЕРИСТИКИ
 3.1. Тегло
 Таблица 1
 Част на тялото
 Тегло в килограми според възрастовата група
 9 месеца
 3 години
 6 години
 10 години
 Глава +
 2,20
 ±0,10
 2,70
 ±0,10
 3,45
 ±0,10
 3,60
 ±0,10
 Торс
 3,40
 ±0,10
 5,80
 ±0,15
 8,45
 ±0,20
 12,30
 ±0,30
 Мишница
 0,70
 ±0,05
 1,10
 ±0,05
 1,85
 ±0,10
 2,00
 ±0,10
 Предмишница
 0,45
 ± 0,05
 0,70
 ± 0,05
 1,15
 ± 0,05
 1,60
 ± 0,10
 Мишница
 1,40
 ±0,05
 3,00
 ±0,10
 4,10
 ±0,15
 7,50
 ±0,15
 Предмишница
 0,85
 ±0,05
 1,70
 ±0,10
 3,00
 ±0,10
 5,00
 ±0,15
 Общо
 9,00
 ±0,20
 15,00
 ±0,30
 22,00
 ±0,50
 32,00
 ±0,70
 3.2. Основни размери
 3.2.1.
 Основните размери, базирани на фигура 1 от настоящото приложение (представена по-долу), са дадени в таблица 2.
 Фигура 1
 Основни размери на манекена
 Таблица 2
 No
 Размери
 Размери в mm според възрастовата група
 9 месеца
 3 години
 6 години
 10 години
 1
 Задна част на седалището до предна страна на коляното
 195
 334
 378
 456
 2
 Задна част на седалището до подколенния мускул, седнало положение
 145
 262
 312
 376
 3
 Център на тежестта до седалка
 180
 190
 190
 200
 4
 Обиколка на гръдния кош
 440
 510
 580
 660
 5
 Дълбочина на гръдния кош
 102
 125
 135
 142
 6
 Разстояние между лопатките
 170
 215
 250
 295
 7
 Широчина на главата
 125
 137
 141
 141
 8
 Дължина на главата
 166
 174
 175
 181
 9
 Обиколка на ханша, седнало положение
 510
 590
 668
 780
 10
 Обиколка на ханша, изправено положение (не е показано)
 470
 550
 628
 740
 11
 Дълбочина на ханша, седнало положение
 125
 147
 168
 180
 12
 Широчина на ханша, седнало положение
 166
 206
 229
 255
 13
 Широчина на врата
 60
 71
 79
 89
 14
 От седалка до лакът
 135
 153
 155
 186
 15
 Широчина на рамото
 216
 249
 295
 345
 16
 Височина на очите, седнало положение
 350
 460
 536
 625
 17
 Височина, седнало положение
 450
 560
 636
 725
 18
 Височина на раменете, седнало положение
 280
 335
 403
 483
 19
 Ходило до подколянната ямичка, седнало положение
 125
 205
 283
 355
 20
 Дължина на тялото (не е показана)
 708


text:
980
 1 166
 1 376
 21
 Височина на бедрото, седнало положение
 70
 85
 95
 106
 4. РЕГУЛИРАНЕ НА СТАВИТЕ
 4.1. Общи положения
 4.1.1.
 За да се получат повторими резултати при използването на манекените, от съществено значение е определянето и регулирането на триенето в различните стави, напрежението във вратните и кръстните въжета и твърдостта на модула, вграден в коремната област.
 4.2. Регулиране на въжето на врата
 4.2.1.
 Торсът се поставя по гръб в хоризонтална равнина.
 4.2.2.
 Монтира се пълният комплект на шията без главата.
 4.2.3.
 Затяга се гайката, регулираща натиска на свързване на съчетанието на първия и втория шийни прешлени.
 4.2.4.
 През съчетанието на първия и втория шийни прешлени се поставя подходяща щанга или болт.
 4.2.5.
 Разхлабва се гайката, регулираща натиска на свързване, докато съчетанието на първия и втория шийни прешлени се наклони с 10 ± 1 mm, когато към щангата или болта през съчетанието на първия и втория шийни прешлени (виж фигура 2) е приложен, в посока надолу, товар от 50 N.
 Фигура 2
 50 N
 4.3. Става на първия шиен прешлен
 4.3.1.
 Торсът се поставя по гръб в хоризонтална равнина.
 4.3.2.
 Монтира се пълният комплект на врата и главата.
 4.3.3.
 С главата в хоризонтално положение се затягат болтът и регулиращата гайка през главата и съчетанието на първия и втория шийни прешлени.
 4.3.4.
 Разхлабва се регулиращата гайка, докато главата започне да се движи (виж фигура 3)
 Фигура 3
 4.4. Тазобедрена става
 4.4.1.
 Поставя се тазът на предната му страна в хоризонтална равнина.
 4.4.2.
 Монтира се бедрото на крака, без подбедрицата.
 4.4.3.
 Затяга се регулиращата гайка, с бедрото в хоризонтално положение.
 4.4.4.
 Разхлабва се регулиращата гайка, докато бедрото започне да се движи.
 4.4.5.
 Тазобедрената става следва често да се проверява в началния период поради проблеми на „разработването“ (виж фигура 4).
 Фигура 4
 4.5. Колянна става
 4.5.1.
 Бедрото се поставя в хоризонтално положение.
 4.5.2.
 Монтира се долната част на крака.
 4.5.3.
 Затяга се регулиращата гайка на колянната става с подбедрицата в хоризонтално положение.
 4.5.4.
 Разхлабва се регулиращата гайка, докато подбедрицата започне да се движи (виж фигура 5).
 Фигура 5
 4.6. Раменна става
 4.6.1.
 Поставя се торсът в изправено положение.
 4.6.2.
 Монтира се мишницата, без предмишницата.
 4.6.3.
 Затягат се регулиращите гайки на рамото с мишницата в хоризонтално положение.
 4.6.4.
 Разхлабва се регулиращата гайка, докато мишницата започне да се движи (виж фигура 6).
 4.6.5.
 Раменните стави следва често да се проверяват в началния период поради проблеми на „разработването“.
 Фигура 6
 4.7. Лакътна става
 4.7.1.
 Поставя се мишницата във вертикално положение.
 4.7.2.
 Монтира се предмишницата.
 4.7.3.
 Затяга се регулиращата гайка на лакътя с предмишницата в хоризонтално положение.
 4.7.4.
 Разхлабва се регулиращата гайка, докато предмишницата започне да се движи (виж фигура 7).
 Фигура 7
 4.8. Въже за кръста
 4.8.1.
 Сглобяват се горната част на торса, кръстните прешлени, долната част на торса, вграденият модул в коремната област, въжето и пружината.
 4.8.2.
 Затяга се регулиращата гайка на въжето в долната част на торса, докато пружината се свие до 2/3 от ненатоварената си дължина (виж фигура 8).
 Фигура 8
 4.9. Калибриране на вградения в коремната област модул
 4.9.1. Общи


text:
положения
 4.9.1.1.
 Изпитването трябва да се проведе посредством подходяща произвеждаща натоварване машина.
 4.9.2.
 Вграденият в коремната област модул се поставя върху твърд блок с дължина и ширина като тези на гръбначния стълб в областта на кръста. Дебелината на този блок трябва да е най-малко два пъти дебелината на гръбначния стълб в областта на кръста (виж фигура 9).
 4.9.3.
 Прилага се начален товар от 20 N.
 4.9.4.
 Прилага се постоянен товар от 50 N.
 4.9.5.
 След 2 минути отклонението на вградения в коремната област модул трябва да бъде:
 за
 9–месечен манекен:
 11,5±2,0 mm
 3–годишен манекен:
 11,5±2,0 mm
 6–годишен манекен:
 13,0±2,0 mm
 10–годишен манекен:
 13,0±2,0 mm
 Фигура 9
 5. ОБОРУДВАНЕ
 5.1. Общи положения
 5.1.1.
 Процедурите по калибриране и измерване трябва да се основават на международните стандарти ISO 6487 (1980).
 5.2. Инсталиране на акселерометъра в гръдния кош
 Акселерометърът се монтира в защитената кухина на гръдния кош.
 5.3. Индикация за проникване в корема
 5.3.1.
 Образец от моделиращата глина се свързва вертикално с предната страна на кръстните прешлени посредством тънка залепваща лента.
 5.3.2.
 Огъване на моделиращата глина не означава непременно, че е имало проникване.
 5.3.3.
 Образците моделираща глина трябва да имат дължина и ширина като тези на гръбначния стълб в областта на кръста; дебелината на образците трябва да е 25 ± 2 mm.
 5.3.4.
 Използва се единствено моделираща глина, доставена заедно с манекените.
 5.3.5.
 По време на изпитването температурата на моделиращата глина трябва да е 30 ± 5 oC.
 Допълнение 2
 ОПИСАНИЕ НА МАНЕКЕНА НА НОВОРОДЕНО
 Манекенът се състои от глава, торс, ръце и крака като едно цяло. Торсът, ръцете и краката са една отливка от Sorbothane, с поливинилхлоридно покритие и чийто гръбнак е стоманена пружина. Главата е отливка от полиуретанова пяна, с поливинилхлоридно покритие и е трайно прикрепена към торса. Манекенът е снабден с плътно прилягаща престилка от ластичен памук/полиестер.
 Размерите и разпределението на теглото на манекена са основани на 50-ия процентил новородено и са дадени в таблици 1 и 2 и във фигура 1.
 Таблица 1
 Основни размери на манекена на новородено
 Размер
 mm
 Размер
 mm
 A
 Седалище – теме
 345
 E
 Широчина на рамото
 150
 B
 Седалище – стъпало
 250
 F
 Широчина на гръдния кош
 105
 (с протегнат крак)
 G
 Дълбочина на гръдния кош
 100
 С
 Широчина на главата
 105
 H
 Широчина на бедрото
 105
 D
 Дълбочина на главата
 125
 I
 Център на тежестта от темето
 235
 Таблица 2
 Разпределение на теглото на манекен на новородено (1)
 Глава и шия
 0,7 kg
 Торс
 1,1 kg
 Ръце
 0,5 kg
 Крака
 1,1 kg
 Общо тегло
 3,4 kg
 Фигура 1
 Калибриране на манекена на кърмаче
 1. СКОВАНОСТ НА РАМОТО
 1.1.
 Манекенът се поставя по гръб върху хоризонтална повърхност и торсът се подпира от едната страна, за да се предотврати преместване (фигура 2).
 1.2.
 Прилага се хоризонтално товар от 150 N върху бутало с плоска повърхност и диаметър 40 mm, в посока, перпендикулярна на оста между най-горната и най-долната точка на манекена. Оста на буталото следва да минава през центъра на рамото на манекена и да е допирателна на точка А на рамото (виж фигура 2).


text:
Страничното отклонение на буталото от точката на първия контакт с ръката следва да е между 30 mm и 50 mm.
 1.3.
 Повтаря се на другото рамо – поддръжката на торса се прехвърля.
 2. СКОВАНОСТ НА СТАВИТЕ НА КРАКАТА
 2.1.
 Манекенът се поставя по гръб върху хоризонтална равнина (фигура 3) и двете подбедрици се връзват една към друга, като се създава контакт в областта на вътрешната страна на коляното.
 2.2.
 Посредством 35 mm x 95 mm бутало с плоска повърхност се прилага вертикален товар над коленете, като централната линия на буталото се намира над най-високата точка на коленете.
 2.3.
 Прилага се достатъчно сила към буталото, за да се извият бедрата, докато повърхността на буталото достигне на 85 mm над поддържащата равнина. Силата следва да е между 30 N и 70 N. Прави се необходимото долните крайници да нямат контакт с никаква повърхност по време на изпитването.
 3. ТЕМПЕРАТУРА
 Калибрирането следва да се извършва при температура между 15 oC и 30 oC.
 Фигура 2
 Фигура 3
 (1) Дебелината на поливинилхлоридното покритие следва да е 1 ±0,5 mm.
 Относителното тегло следва да е 0,865±0,1.
 Допълнение 3
 ОПИСАНИЕ НА 18-МЕСЕЧЕН МАНЕКЕН
 1. ОБЩИ ПОЛОЖЕНИЯ
 1.1.
 Размерите и теглата на манекена са основани на антропометрията на 50-ия процентил от деца на възраст 18 месеца.
 2. КОНСТРУКЦИЯ
 2.1. Глава
 2.1.1.
 Главата се състои от полукорав пластмасов череп, покрит с имитация на кожа на главата. Черепът има кухина, която допуска монтирането (по избор) на инструменти.
 2.2. Врат
 2.2.1.
 Вратът се състои от три части:
 2.2.2.
 стълб от твърд каучук;
 2.2.3.
 отгоре на стълба от твърд каучук – става на първия шиен прешлен, подлежаща на регулиране, допускаща въртене при регулирано триене около страничната ос;
 2.2.4.
 сферична става, неподлежаща на регулиране, в основата на врата.
 2.3. Торс
 2.3.1.
 Торсът се състои от пластмасов скелет, покрит с имитация на системата плът/кожа. Торсът има кухина отпред на скелета и позволява влагането на пяна, за постигането на надлежната коравина на торакса. Торсът има кухина отзад, която позволява монтирането (по избор) на инструменти.
 2.4. Корем
 2.4.1.
 Коремът на манекена е подлежащ на деформация елемент, който се състои от една част и е вкаран в отвора между торакса и таза.
 2.5. Гръбначен стълб
 2.5.1.
 Гръбначният стълб се състои от гумен стълб, който е монтиран между таза и скелета в областта на торакса. Коравината на гръбначния стълб е предварително определена с използване на метално въже, което преминава през кухата сърцевина на гумения стълб.
 2.6. Таз
 2.6.1.
 Тазът е направен от полукорава пластмаса и е оформен с очертанията на детски таз. Той е покрит със система плът/кожа, имитираща плътта/кожата около таза и седалището.
 2.7. Тазобедрена става
 2.7.1.
 Тазобедерените стави се монтират към долната част на таза. Посредством карданен шарнир ставата позволява завъртане около страничната ос, както и завъртане около ос, която образува прав ъгъл със страничната ос. И по двете оси се прилага триене, което подлежи на регулиране.
 2.8. Колянна става
 2.8.1.
 Колянната става позволява сгъване и протягане на подбедрицата при триене, подлежащо на регулиране.
 2.9. Раменна става
 2.9.1.
 Раменната става се монтира към скелета в


text:
областта на торакса. Храпови механизми позволяват ьпоставянето на ръката в две начални положения.
 2.10. Лакътна става
 2.10.1.
 Лакътната става позволява сгъването и протягането на предмишницата. Храпови механизми позволяват поставянето на предмишницата в две начални положения.
 2.11. Сглобка на манекена
 2.11.1.
 Въжето за гръбначния стълб е монтирано към гръбначния стълб в областта на кръста.
 2.11.2.
 Гръбначният стълб в лумбаланата област е монтиран в скелета, между таза и гръбначния стълб в областта на торакса.
 2.11.3.
 Вграденият в коремната област модул е монтиран между торакса и таза.
 2.11.4.
 Вратът се монтира отгоре на торакса.
 2.11.5.
 Главата е монтирана отгоре на врата посредством междинна пластина.
 2.11.6.
 Ръцете и краката са монтирани.
 3. ОСНОВНИ ХАРАКТЕРИСТИКИ
 3.1. Тегло
 Таблица 1
 Разпределение на теглото на 18-месечен манекен
 Компонент
 Тегло (kg)
 Глава + шия
 2,73
 Торс
 5,06
 Мишница
 0,27
 Предмишница
 0,25
 Бедро
 0,61
 Подбедрица
 0,48
 Общо тегло
 11,01
 3.2. Основни размери
 3.2.1.
 Основните размери, базирани на фигура 1 от настоящото приложение (представена по-долу), са дадени в таблица 2.
 Фигура 1
 Основни размери на 18-месечен манекен
 Таблица 2
 No
 Размер
 Стойност (mm)
 1
 Задна част на седалището до лице на коляното
 239
 2
 Задна част на седалището до задколянната ямичка, седнало положение
 201
 3
 Център на тежестта до седалището
 193
 4
 Обиколка на гръдния кош
 474
 5
 Дълбочина на гръдния кош
 113
 7
 Широчина на главата
 124
 8
 Дължина на главата
 160
 9
 Обиколка на ханша, седнало положение
 510
 10
 Обиколка на ханша, изправено положение (не е показано)
 471
 11
 Дълбочина на ханша, седнало положение
 125
 12
 Широчина на ханша, седнало положение
 174
 13
 Широчина на шията
 65
 14
 От седалката до лакътя
 125
 15
 Широчина на рамото
 224
 17
 Височина, седнало положение
 495 (1)
 18
 Височина на раменете, седнало положение
 305
 19
 Ходило до задколянната ямичка, седнало положение
 173
 20
 Дължина на тялото (не е показано)
 820 (1)
 21
 Височина на бедрото, седнало положение
 66
 4. РЕГУЛИРАНЕ НА СТАВИТЕ
 4.1. Общо положение
 4.1.1.
 За да се получат повторими резултати при използването на манекените, от съществено значение е регулирането на триенето в различните стави, напрежението в гръбначния стълб в лумбалната област и коравината на вградения в коремната област модул.
 Преди тези инструкции всички части трябва да се проверят за повреди.
 4.2. Лумбална област на гръбначния стълб
 4.2.1.
 Лумбалната област на гръбначния стълб се калибрира, преди да се монтира на манекена.
 4.2.2.
 Долната пластина за монтиране на лумбалната област на гръбначния стълб се закрепва към подставка, така че предната страна на лумбалната област на гръбначния стълб се намира най-отдолу (фигура 2).
 Фигура 2
 4.2.3.
 Спрямо горната пластина за монтиране се прилага сила от 250 N, насочена надолу. Полученото преместване надолу следва да се измери между 1 и 2 секунди след началното прилагане на силата и следва да е между 9 и 12 mm.
 4.3. Корем
 4.3.1.
 Вграденият в коремната област модул се монтира върху твърд блок с дължина и широчина, равни на тези на лумбалната област на гръбначния стълб. Дебелината на този блок трябва да е най-малко два пъти дебелината на лумбалната област на гръбначния стълб (виж фигура 3).
 4.3.2.


text:
Прилага се начален товар от 20 N.
 4.3.3.
 Прилага се постоянен товар от 50 N.
 4.3.4.
 След 2 минути отклонението на вграденият в корема модул трябва да бъде 12 ± 2 mm.
 Фигура 3
 4.4. Регулиране на врата
 4.4.1.
 Окомплектованият врат, състоящ се от гумен стълб, сферична става в основата на шията и първата става на шийния прешлен се монтират към вертикална повърхност, така че предната страна гледа надолу (фигура 4).
 Фигура 4
 4.4.2.
 Спрямо оста на първата става на шийния прешлен се прилага вертикално насочена сила от 100 N. Положението на първата става на шийния прешлен следва да показва преместване от 22 ± 2 mm.
 4.5. Първа става на шийния прешлен
 4.5.1.
 Монтират се напълно сглобените врат и глава.
 4.5.2.
 Поставя се торсът по гръб в хоризонтална равнина.
 4.5.3.
 С използване на динамометричен ключ, болтът и регулиращата гайка се затягат през главата и първата става на шийния прешлен, докато главата не може да се движи под собствената си тежест.
 4.6. Ханш
 4.6.1.
 Монтира се бедрото, без подбедрицата, към таза.
 4.6.2.
 Поставя се бедрото в хоризонтално положение.
 4.6.3.
 Увеличава се триенето, упражнявано по страничната ос, докато кракът престане да се движи под собствената си тежест.
 4.6.4.
 Поставя се бедрото в хоризонтално положение, в посоката на страничната ос.
 4.6.5.
 Увеличава се триенето в карданния шарнир, докато горната част на крака престане да се движи под собствената си тежест.
 4.7. Коляно
 4.7.1.
 Подбедрицата се монтира към бедрото.
 4.7.2.
 Поставят се бедрата и подбедриците в хоризонтално положение, като бедрата са подпрени.
 4.7.3.
 Затяга се регулиращата гайка на коляното, докато подбедрицата престане да се движи под собствената си тежест.
 4.8. Рамене
 4.8.1.
 Изтегля се предмишницата и се поставя мишницата в най-горното положение, в което се застопорява храповият механизъм.
 4.8.2.
 Храповите механизми на рамото следва да се приведат в изправност или заменят, ако рамото не остава в това положение.
 4.9. Лакът
 4.9.1.
 Поставя се мишницата в най-долното положение, а предмишницата в най-горното положение, в което се застопорява храповият механизъм.
 4.9.2.
 Храповите механизми на лакътя следва да се приведат в изправност или заменят, ако предмишницата не остава в това положение.
 5. КОНТРОЛНО-ИЗМЕРВАТЕЛНИ УРЕДИ
 5.1. Общи положения
 5.1.1.
 Макар 18-месечният манекен да е подготвен за оборудване с определен брой датчици, той е стандартно оборудван със заместители със същата големина и тегло.
 5.1.2.
 Процедурите по калибриране и измерване трябва да се основават на международните стандарти ISO 6487:1980.
 5.2. Инсталиране на акселерометъра в гръдния кош
 5.2.1.
 Акселерометърът трябва да се монтира в кухината на гръдния кош. Това се прави през задната част на манекена.
 5.3. Индикация за проникване в корема
 5.3.1.
 Наличието или отсъствието на проникване в корема трябва да се преценява с използване на високоскоростна фотография.
 (1) Седалището, гърбът и главата на манекена почиват на вертикална повърхност.
 ПРИЛОЖЕНИЕ 9
 ИЗПИТВАНЕ НА ЧЕЛЕН УДАР В ПРЕГРАДА
 1. ИНСТАЛАЦИИ, ПРОЦЕДУРА И ИЗМЕРВАТЕЛНИ ИНСТРУМЕНТИ
 1.1. Изпитвателен полигон
 Мястото на изпитването трябва да е достатъчно голямо, за да помести пътеката за засилване, преградата и техническите инсталации, необходими за изпитването. Последната част на пътеката, най-малко 5 m преди преградата, трябва да е хоризонтална,


text:
плоска и гладка.
 1.2. Преграда
 Преградата се състои от блок от армиран бетон, широк отпред не по-малко от 3 m и висок не по-малко от 1,5 m. Дебелината на преградата трябва да е такава, че преградата да тежи най-малко 70 тона. Лицето на преградата трябва да е вертикално, перпендикулярно на оста на пътеката за засилване и покрито с шперплатови плоскости, дебели 20 ± 1 mm и в добро състояние. Преградата е закрепена към земята или поставена на земята, при необходимост с допълнителни спирачни устройства, които да ограничават преместването. Също така може да се използва преграда с различни характеристики, но даваща не по-малко окончателни резултати.
 1.3. Задвижване напред на превозното средство
 В момента на удара превозното средство не трябва вече да е подложено на действието на никакво допълнително управляващо или задвижващо устройство или устройства. То трябва да достигне препятствието по траектория, перпендикулярна на стената на сблъсъка; разрешеното максимално странично несъвпадение между вертикалната средна линия на предницата на превозното средство и вертикалната средна линия на стената на сблъсъка е ± 30 cm.
 1.4. Състояние на превозното средство
 1.4.1.
 Изпитваното превозно средство трябва да е оборудвано с всички стандартни компоненти и оборудване, включени в работното му тегло без товар, или да бъде в такова състояние, че да изпълнява това изискване — както по отношение на компоненти и екипировка за отделението на пътниците, така и на разпределението на работното тегло на превозното средство като цяло.
 1.4.2.
 Ако превозното средство се задвижва от външно съоръжение, инсталацията за гориво трябва да е пълна най-малко 90 процента от капацитета ѝ с гориво или незапалима течност, която има плътност и вискозитет, близки до обичайно използваното гориво. Всички други системи (съдове за спирачна течност, радиатор и т.н.) трябва да са празни.
 1.4.3.
 Ако превозното средство се задвижва от собствения си двигател, резервоарът за гориво трябва да е пълен най-малко 90 процента. Всички други резервоари, съдържащи течности, трябва да са пълни догоре.
 1.4.4.
 По искане на производителя техническата служба, отговаряща за провеждане на изпитванията, може да позволи същото превозно средство, което се използва за изпитвания, предписани от други правила (включително изпитвания, които са в състояние да засегнат конструкцията му), да се използва и за изпитванията, предписани от настоящото правило.
 1.5. Скорост на удара
 Скоростта на удара трябва да е 50 +0/-2 km/h. Ако изпитването, обаче, е проведено при по-висока скорост на удара и превозното средство е удовлетворило предписаните условия, изпитването се смята за удовлетворително.
 1.6. Измервателна апаратура
 Уредът, използван за измерване на скоростта, посочена в параграф 1.5 по-горе, трябва да е с точност в рамките на 1 процент.
 ПРИЛОЖЕНИЕ 10
 ПРОЦЕДУРА НА ИЗПИТВАНЕ ЗА ЗАДЕН УДАР
 1. ИНСТАЛАЦИИ, ПРОЦЕДУРИ И ИЗМЕРВАТЕЛНИ УРЕДИ
 1.1. Изпитвателен полигон
 Мястото на изпитването трябва да е достатъчно голямо, за да помести система, движеща напред тялото, нанасящо удара, и да позволи следударово преместване на удареното превозно средство и инсталирането на оборудването на изпитването. Частта, в която се случват ударът по колата и преместването, трябва да е хоризонтална. (Наклонът трябва да е по-малък от 3 процента, измерен върху всяка дължина от един метър.)
 1.2. Тяло, нанасящо удар


text:
1.2.1.
 Тялото, нанасящо удар, е със стоманена и твърда конструкция.
 1.2.2.
 Ударната повърхност е плоска и най-малко 2 500 mm широка и 800 mm висока. Ръбовете ѝ трябва да бъдат заоблени при радиус на заоблянето между 40 и 50 mm. Тя трябва да е покрита с пласт шперплат, дебел 20 ± 1 mm.
 1.2.3.
 В момента на удара трябва са изпълнени следните изисквания:
 1.2.3.1.
 ударната повърхност трябва да е вертикална и перпендикулярна спрямо средната надлъжна равнина на удареното превозно средство;
 1.2.3.2.
 посоката на движение на тялото, нанасящо удара, трябва да е практически хоризонтална и успоредна на средната надлъжна равнина на удареното превозно средство;
 1.2.3.3.
 допустимото максимално странично отклонение между средната вертикална линия на повърхността на тялото, което нанася удара, и средната надлъжна равнина на удареното тяло е 300 mm. В допълнение, ударната повърхност трябва да се простира върху цялата широчина на удареното превозно средство;
 1.2.3.4.
 просветът при долния край на ударната повърхност трябва да е 175 ± 25 mm.
 1.3. Задвижване напред на тялото, което нанася удара
 Тялото, което нанася удара, може да е закрепено към количка (движеща се преграда) или да представлява част от махало.
 1.4. Специални разпоредби, приложими при използване на движеща се преграда
 1.4.1.
 Ако тялото, което нанася удара, е закрепено към количка(движеща се преграда) посредством задържащ елемент, последният трябва да е корав и да не се поддава на деформация от удара; количката, в момента на удара, трябва да е в състояние на свободно движение и да не е подложена на действието на задвижващото устройство.
 1.4.2.
 Общото тегло на количката и тялото, което нанася удара, е 1 100 ± 20 kg.
 1.5. Специални разпоредби, приложими при използването на махало
 1.5.1.
 Разстоянието между центъра на ударната повърхност и оста на завъртането на махалото трябва да е не по-малко от 5 m.
 1.5.2.
 Тялото, което нанася удара, е окачено свободно на неподвижни рамена, които са неподвижно закрепени към него. Така устроеното махало практически е неспособно да се поддаде на деформация от удара.
 1.5.3.
 В махалото се вгражда спирачно устройство, което да предотвратява всякакъв вторичен удар по изпитваното превозно средство от страна на тялото, което нанася удар.
 1.5.4.
 В момента на удара скоростта на ударното действие в центъра на махалото трябва да е между 30 и 32 km/h.
 1.5.5.
 Приведената маса „mr“ в центъра на удара на махалото се определя като функция на общото тегло „m“, на разстоянието „а“ (1) между центъра на удара и оста на завъртане и на разстоянието „l“ между центъра на тежестта и оста на завъртане, според следното уравнение:
 mr.m.(l/a)
 1.5.6.
 Приведената маса „mr“ трябва да е 1 100 ± 20 kg.
 1.6. Общи разпоредби относно теглото и скоростта на тялото, което нанася удар
 Ако изпитването, обаче, е проведено при скорост на удара, по-висока от предписаните в параграф 1.5.4, и/или с тегло, по-голямо от предписаните в параграфи 1.5.3 и 1.5.6, и превозното средство е удовлетворило предписаните изисквания, изпитването се смята за удовлетворително.
 1.7. Състояние на превозното средство по време на изпитването
 Изпитваното превозно средство трябва да е оборудвано с всички стандартни компоненти и оборудване, включени в


text:
работното му тегло без товар, или да бъде в такова състояние, че да изпълнява това изискване по отношение на разпределението на работното тегло на превозното средство като цяло.
 1.8.
 Окомплектованото превозно средство с монтирана съгласно инструкциите система за обезопасяване на деца трябва да се постави на твърда, плоска и равна повърхност, с незадействана ръчна спирачка и лост за превключване на предавките в неутрално положение. По време на едно и също изпитване може да бъде изпитвана повече от една система за обезопасяване на деца.
 (1) Разстоянието „а“ е равно на дължината на разглежданото синхронно махало.
 ПРИЛОЖЕНИЕ 11
 ДОПЪЛНИТЕЛНИ УСТРОЙСТВА ЗА ЗАКРЕПВАНЕ, ИЗИСКВАНИ ЗА ЗАКРЕПВАНЕ НА СИСТЕМИ ЗА ОБЕЗОПАСЯВАНЕ НА ДЕЦА ОТ ПОЛУУНИВЕРСАЛНА КАТЕГОРИЯ КЪМ МОТОРНИ ПРЕВОЗНИ СРЕДСТВА
 1.
 Настоящото приложение се прилага единствено към допълнителни устройства за закрепване на системи за обезопасяване на деца от категория „полууниверсална“ или към щанги или други специални елементи, използвани за закрепване на устройство за обезопасяване на деца към каросерията, независимо дали те използват или не устройствата за закрепване от Правило No 14.
 2.
 Устройства за закрепване се определят от производителя на системи за обезопасяване на деца и техническите характеристики се предоставят за одобрение на техническата служба, която провежда изпитванията.
 Техническите служби могат да вземат предвид информация, получена от производителя на превозното средство.
 3.
 Производителят на системата за обезопасяване на деца трябва да осигури необходимите части за монтиране на устройствата за закрепване и специален план за всяко превозно средство, който показва тяхното точно местоположение.
 4.
 Производителят на системата за обезопасяване на деца трябва да укаже дали устройствата за закрепване, необходими за закрепване на системата към конструкцията на автомобила, са в съответствие с изискванията за положението и якостта, посочени от параграф 3 нататък в препоръката, дадена на правителствата, предвиждащи да приемат специални изисквания по отношение на устройствата за закрепване на системи за обезопасяване на деца, използвани в пътнически автомобили (1).
 (1) Виж текста на Правило No 16.
 ПРИЛОЖЕНИЕ 12
 СТОЛ
 ПРИЛОЖЕНИЕ 13
 СТАНДАРТЕН ОБЕЗОПАСИТЕЛЕН КОЛАН
 1.
 Обезопасителният колан за динамичното изпитване и за изискването за максимална дължина трябва да е произведен в една от двете конфигурации, показани на фигура 1. Това са триточков колан с прибиращо устройство и двуточков статичен колан.
 2.
 Триточковият колан с прибиращо устройство има следните корави части:
 прибиращо устройство (R), скоба към колона (P), две точки на закрепване (A1 и A2) (виж фигура 1) и централна част (N, детайли във фигура 3). Прибиращото устройство трябва да отговаря на изискванията на Правило No 16 за силата на прибирането. Диаметърът на макарата на прибиращо устройство е 33 ±0,5 mm.
 3.
 Коланът с прибиращо устройство трябва да се монтира към устройствата за закрепване на седалката за изпитване, описана в приложение 6, допълнения 1 и 4, както следва:
 Устройствата за закрепване на колан A1 трябва да се монтират към устройствата за закрепване на количката B0 (от външната страна).
 Устройствата за закрепване на колан A2 трябва да се монтират към устройствата за закрепване на количката А (от вътрешната страна).
 Скобата за колона на колан Р трябва да се монтира на устройствата за закрепване на количката С.
 Прибиращото устройство


text:
за колан R трябва да се монтира на устройство за закрепване на количката, така че централната линия на скобата да е разположена на Re.
 Стойността на Х във фигура 1 по-долу е 200 ± 5 mm. Ефективната дължина на ремъка между А1 и централната линия на макарата на прибиращото устройство Re (когато лентата е напълно изтеглена, включително минималната дължина от 150 mm */за изпитване на универсални и полуууниверсални категории) трябва да бъде 2 820 ± 5 mm, когато се измерва в права линия, без натоварване и на хоризонтална повърхност; тази дължина може да бъде увеличена за изпитване на ограничена категория; за всички категории с инсталирана система за обезопасяване на деца дължината на ремъка на макарата на прибиращото устройство трябва да е минимум 150 mm *.
 4.
 Изискванията за ремъка на колана са, както следва:
 Материал: полиестер тип spinnblack
 —
 широчина:
 48 ± 2 mm при 10 000 N
 —
 дебелина:
 1,0±0,2 mm
 —
 удължение:
 8 ± 2 % при 10 000 N
 5.
 Двуточковият статичен колан, показан на фигура 1, се състои от две стандартни планки за закрепване, показани на фигура 2, и ремък, изпълняващ изискванията на параграф 4 по-горе.
 6.
 Двете планки за закрепване на двуточковия статичен колан се монтират на устройствата за закрепване на количката А и В. Стойността на Y на фигура 1 е 1 300 ± 5 mm. Това е максималната дължина, изисквана за одобряване на универсална система за обезопасяване на деца с двуточкови колани (виж параграф 6.1.9).
 Фигура 1
 Стандартни конфигурации на обезопасителен колан
 Фигура 2
 Типична стандартна планка за закрепване
 Размерите са в mm
 Фигура 3
 Централна част на стандартна конфигурация на колан
 Размерите са в mm
 Разрез А – А
 Фигура 4
 Скоба на колона
 Обработка: Хромиране
 ПРИЛОЖЕНИЕ 14
 СХЕМА НА ОДОБРЯВАНЕТО НА ТИП (БЛОК СХЕМА ISO 9002:2000)
 ПРИЛОЖЕНИЕ 15
 ОБЯСНИТЕЛНИ БЕЛЕЖКИ
 Обяснителните бележки са замислени като ръководство за техническите служби, извършващи изпитванията.
 Параграф 2.10.1
 Бързо регулиращо устройство може също да бъде устройство с въртящ се вал и пружина, сходно на прибиращо устройство с ръчно задействане. Регулиращото устройството следва да бъде изпитвано според изискванията от параграфи 7.2.2.5 и 7.2.3.1.3.
 Параграф 2.19.2
 Полууниверсална система за обезопасяване, която е определена за монтиране на задната седалка на седан и комби тип превозно средство, в която целият комплект колани е идентичен, е един „тип“.
 Параграф 2.19.3
 При вземането на решение дали е създаден нов тип, трябва да се вземат предвид значимостта на промените на размерите и/или теглото на седалката, пълнежа, противоударната преграда, енергопоглъщащите характеристики и цветът на материала.
 Параграфи 2.19.4 и 2.19.5
 Тези параграфи не трябва да се прилагат за обезопасителни колани, одобрени отделно в съответствие с Правило No 16, които са необходими за закрепване на обезопасителната система за деца към превозното средство или за обезопасяването на детето.
 Параграф 6.1.2
 За обърнати назад системи за обезопасяване на деца правилното положение на най-горната точка на системата по отношение на главата на детския манекен се осигурява чрез инсталирането на най-големия манекен, за който е предвидено устройството, в най-наклонена назад конфигурация и с хоризонталната линия на височината на очите, минаваща


text:
под най-горната точка на седалката.
 Параграф 6.1.8
 Изискването за 150 mm се отнася и за преносими креватчета, освен ако се използва специално устройство за свързването на преносимото креватче и обезопасителния колан.
 Параграф 6.2.4
 Границата на допустимото движение на раменния колан се определя от това, че долният край на раменния участък от стандартния обезопасителен колан не е по-ниско от лакътя на манекена в точката на най-голямото преместване напред на манекена.
 Параграф 6.2.9
 Всеобщо прието е, че това се отнася и до устройства, които имат такъв фиксатор, макар и да не се изисква за дадената група. Така изпитването би могло да се приложи на устройство само за група 2, но с предписаната сила, т.е. два пъти теглото на манекен от група 1.
 Параграф 7.1.2.1 и приложения 17 и 18
 Когато конструкцията не е хомогенна, енергопоглъщащият материал или целият материал на конструкцията на системата за обезопасяване на деца могат да се изпитват за съответствие с приложения 17 и 18, или ако е вероятно съществуването на различие в експлоатационните характеристики в рамките на конструкцията на системата за обезопасяване на деца, организацията, провеждаща изпитването, трябва да определи най-неблагоприятния случай за изпитване за съответствие. Енергопоглъщащият материал може да представлява цялото или част от покритието на системата за обезопасяване на деца.
 Параграф 7.1.3
 Изпитването за преобръщане се провежда с използване на същата процедура за инсталиране и същите параметри както определените за динамичното изпитване.
 Параграф 7.1.3.1
 Не се допуска спирането на изпитвателното съоръжение по време на преобръщането.
 Параграф 7.1.4.2.2
 Текстът на този параграф се отнася до ускорения, представляващи товари на опън в гръбнака на манекена.
 Параграф 7.1.4.3.1
 Видими знаци за проникване означава проникване в глината на вградения в коремната област модул (под натиск от системата за обезопасяване), а не огъване на глината без натиск в хоризонтална посока, каквото например се причинява от сгъване на гръбнака. Виж също интерпретацията на параграф 6.2.4.
 Параграф 7.2.1.5
 Условието в първото изречение е спазено, ако ръката на манекена може да достигне ключалката.
 Параграф 7.2.2.1
 Това трябва да се използва за осигуряване на лесното прикрепване на отделно одобрени водещи ремъци.
 Параграф 7.2.4.1.1
 Изискват се два ремъка. Измерва се натоварването на скъсване на първия ремък. Измерва се широчината на втория ремък при 75 процента от това натоварване.
 Параграф 7.2.4.4.
 Не трябва да се допускат съставни части, които могат да се разглобят или отвинтят и за които е вероятно както неправилното ново сглобяване от необучен ползвател, така и свързването им в опасна конфигурация.
 Параграф 8.1.2.2
 „Прикрепена към седалката“ означава седалка за изпитване, предписана в приложение 6. „Устройства“, предвидени за използване в „специфично превозно средство“ могат да означават, че система за обезопасяване от категорията „специфично превозно средство“ обикновено се изпитва на преобръщане, инсталирана на седалката за изпитване, но се допуска и изпитване на седалката на превозното средство.
 Параграф 8.2.2.1.1
 „Като се вземат предвид нормалните условия на използване“ означава, че това изпитване следва да се извърши със система за обезопасяване, монтирана на седалката за изпитване или седалката на превозното средство, но без манекен.
 Манекенът трябва да се използва единствено за позициониране на регулиращото устройство. В първия случай ремъците


text:
следва да се регулират в съответствие с параграфи 8.1.3.6.3.2 и 8.1.3.6.3.3 (по целесъобразност). След това изпитването следва да се проведе след отстраняване на манекена.
 Параграф 8.2.5.2.6
 Този параграф не се отнася за водещи ремъци, които са одобрени отделно по настоящото правило.
 ПРИЛОЖЕНИЕ 16
 КОНТРОЛ ЗА СЪОТВЕТСТВИЕ НА ПРОИЗВОДСТВОТО
 1. ИЗПИТВАНИЯ
 За системи за обезопасяване на деца трябва да се изисква да се докаже съответствие с изискванията, на които се основават следните изпитвания:
 1.1. Проверка на прага на блокиране и дълготрайността на прибиращи устройства с аварийна блокировка
 Съгласно разпоредбите на параграф 8.2.4.3 – в най-неблагоприятната посока, която е подходяща, след като са били подложени на изпитването за дълготрайност, посочено в параграфи 8.2.4.2, 8.2.4.4 и 8.2.4.5 като изискване по параграф 7.2.3.2.6.
 1.2. Проверка на дълготрайността на прибиращи устройства с автоматична блокировка
 Съгласно разпоредбите на параграф 8.2.4.2, допълнени от изпитванията по параграфи 8.2.4.4 и 8.2.4.5, като изискване по параграф 7.2.3.1.3.
 1.3. Изпитване на якост на ремъци след кондициониране
 Съгласно процедурата, описана в параграф 7.2.4.2 – след кондициониране съгласно изискванията по параграфи от 8.2.5.2.1 до 8.2.5.2.5.
 1.3.1. Изпитване на якост на ремъци след изтриване
 Съгласно процедурата, описана в параграф 7.2.4.2, след кондициониране съгласно изискванията по параграф 8.2.5.2.6.
 1.4. Изпитване на микроприплъзване
 Съгласно процедурата, описана в параграф 8.2.3 от настоящото правило.
 1.5. Поглъщане на енергия
 Съгласно разпоредбите на параграф 7.1.2 от настоящото правило.
 1.6. Проверка на изискванията за експлоатационните характеристики на система за обезопасяване на деца, когато е подложена на динамично изпитване.
 Съгласно разпоредбите, изложени в параграф 8.1.3, за всеки колан, след прекондициониране съгласно изискванията на параграф 7.2.1.7, така че съответните изисквания на параграф 7.1.4 (за цялостно функциониране на система за обезопасяване на деца) и параграф 7.2.1.8.1 (за функциониране на ключалката под натоварване) да са спазени.
 1.7. Изпитване на температура
 Съгласно разпоредбите на параграф 7.1.5 от настоящото правило:
 2. ЧЕСТОТА НА ИЗПИТВАНЕ И РЕЗУЛТАТИ
 2.1.
 Честотата на изпитване съгласно изискванията по параграфи от 1.1 до 1.5 и 1.7 трябва да бъде статистически контролирана и на случайна база, в съответствие с една от обичайните процедури за качествен контрол и трябва да се извършва поне веднъж годишно.
 2.2.
 Минимални условия за контрол на съответствието на системи за обезопасяване на деца от категориите „универсална“, „полууниверсална“ и „ограничена“ по отношение на динамичното изпитване съгласно параграф 1.6.
 Със съгласието на съответните компетентни органи притежателят на одобрението надзирава контрола на съответствието, като следва метода на контрол на партидите (параграф 2.2.1) или метода на непрекъснатия контрол (параграф 2.2.2).
 2.2.1. Проверка на партидите системи за обезопасяване на дете
 2.2.1.1.
 Притежателят на одобрението трябва да раздели системите за обезопасяване на деца на партиди, които са възможно най-еднообразни по отношение на суров материал или междинни продукти, представляващи част от тяхното производство (различен цвят на корпуса, различна изработка на колана за обхващане), и по отношение на условията на производство. Количеството на една партида не трябва да надвишава 5 000 единици.
 Със съгласието на съответните компетентни органи изпитванията могат да бъдат проведени от техническата служба или притежателят на одобрението може да е отговорен за провеждането им.
 2.2.1.2.
 Трябва да се вземе извадка от всяка партида в съответствие


text:
с разпоредбите на параграф 2.2.1.4 от произведени вече минимум 20 процента от количеството на партидата.
 2.2.1.3.
 Характеристиките на системите за обезопасяване на деца и броят на динамичните изпитвания, които трябва да се проведат, са дадени в параграф 2.2.1.4.
 2.2.1.4.
 За да бъде приета партидата, системите за обезопасяване на деца трябва да удовлетворяват следните условия:
 Брой на системите
 Брой на образците/характеристики на системите за обезопасяване на деца
 Комбиниран брой на извадките
 Критерии за приемане
 Критерии за отхвърляне
 Степен на строгост на контрола
 N < 500
 1-ви = 1MH
 2-ри = 1MH
 1
 2
 0
 1
 —
 2
 Обикновена
 500 < N < 5 000
 1-ви = 1MH + 1LH
 2-ри = 1MH + 1LH
 2
 4
 0
 1
 2
 2
 Обикновена
 N < 500
 1-ви = 2MH
 2-ри = 2MH
 2
 4
 0
 1
 2
 2
 Засилена
 500 < N < 5 000
 1-ви = 2MH + 2LH
 2-ри = 2MH + 2LH
 4
 8
 0
 1
 2
 2
 Засилена
 Забелемка:
 МН
 =
 означава неблагоприятно провеждане (най-ниската степен на добри резултати, получени при одобрение или разширение на одобрение).
 LH
 =
 означава по-благоприятно провеждане (най-добрите резултати, получени при одобрение или разширение на одобрението).
 Този план за двойни извадки действа, както следва:
 При нормален контрол, ако първата извадка не съдържа дефектни единици, партидата се приема без втора извадка. Ако съдържа две дефектни единици, партидата се отхвърля. Накрая, ако извадката съдържа една неизправна единица, се извлича втора извадка и общият брой е този, който трябва да удовлетворява условието на колона 5 от таблицата по-горе.
 Прави се промяна от нормален към засилен контрол, ако от 5 последователни извадки, две са отхвърлени. Нормалният контрол се възобновява, ако 5 последователни партиди са приети.
 Ако дадена партида е отхвърлена, производството се счита за несъответстващо и партидата не се освобождава.
 Ако две последователни партиди, подложени на засилен контрол, са отхвърлени, прилагат се разпоредбите на параграф 13.
 2.2.1.5.
 Контролът за съответствие на системи за обезопасяване на деца се предприема, започвайки с първата партида, произведена след партидата, която е подложена на квалифициране на производството.
 2.2.1.6.
 Резултатите от изпитването, описано в параграф 2.2.1.4, не трябва да надвишават L, където L е граничната стойност, предписана за всяко изпитване за одобрение.
 2.2.2. Непрекъснат контрол
 2.2.2.1.
 Притежателят на одобрението трябва да има задължението да провежда непрекъснат контрол на качеството на процеса на производство на статистическа основа и чрез извадки. Със съгласието на съответните компетентни органи изпитванията могат да бъдат проведени от техническата служба или отговорен за провеждането им е притежателят на одобрението.
 2.2.2.2.
 Извадките трябва да бъдат взети в съответствие с разпоредбите на параграф 2.2.2.4.
 2.2.2.3.
 Характеристиката на системи за обезопасяване на деца се определя произволно и изпитванията се провеждат, както е описано в параграф 2.2.2.4.
 2.2.2.4.
 Контролът трябва да отговаря на следните изисквания:
 Система за обезопасяване на деца
 Степен на строгост на контрола
 0,02 % означава една система за обезопасяване на деца, взета на всеки 5 000 произведени
 Нормална
 0,05 % означава една система за обезопасяване на деца, взета на всеки 2 000 произведени
 Засилена
 Този план за двойни извадки действа, както следва:
 Ако


text:
системата за обезопасяване на деца се счита за съответстваща, съответстващо е и производството.
 Ако системата за обезопасяване на деца не отговаря на изискванията, се взема втора система за обезопасяване на деца.
 Ако втората система за обезопасяване на деца отговаря на изискванията, производството е съответстващо.
 Ако и двете (първата и втората) системи за обезопасяване на деца не отговарят на изискванията, производството е несъответстващо и системите за обезопасяване на деца, за които е вероятно да проявят същата неизправност, трябва да бъдат оттеглени и да се направят необходимите постъпки за възстановяване на съответствието на производството.
 Засиленият контрол трябва да замести нормалния контрол, ако на 10 000 последователно произведени системи за обезопасяване на деца продукцията трябва да бъде изтеглена два пъти.
 Нормалният контрол се възобновява, ако 10 000 произведени последователно системи за обезопасяване на деца се считат за съответстващи.
 Ако продукцията, подложена на засилен контрол, е оттеглена при два последователни случая, се прилагат разпоредбите на параграф 13.
 2.2.2.5.
 Непрекъснатият контрол на системите за обезопасяване на деца се предприема, като се започва след квалификацията на производството.
 2.2.2.6.
 Резултатите от изпитването, описано в параграф 2.2.2.4, не трябва да надвишават L, където L е граничната стойност, предписана за всяко изпитване за одобрение.
 2.3.
 За „вградени“ устройства за „специфично превозно средство“ се прилага следната честота на изпитванията:
 Системи за обезопасяване на деца, с изключение на подсилващите възглавници:
 Веднъж на всеки 8 седмици
 Подсилващи възглавници:
 Веднъж на всеки 12 седмици
 При всяко изпитване трябва да бъдат изпълнени всички изисквания съгласно параграфи 7.1.4 и 7.2.1.8.1. Ако всички изпитвания в продължение на една година показват удовлетворителни резултати, производителят може, със съгласието на компетентния орган, да намали честотите, както следва:
 Системи за обезопасяване на деца, с изключение на подсилващите възглавници:
 Веднъж на всеки 16 седмици
 Подсилващи възглавници:
 Веднъж на всеки 24 седмици
 За системи за обезопасяване на деца, обаче, чието годишно производство е по-малко или равно на 1 000, се приема минимална честота от едно изпитване на година.
 2.3.1.
 За устройства за „специфично превозно средство“ съгласно параграф 2.1.2.4.1 производителят на системи за обезопасяване на деца може да избере процедури на съответствие на производството съгласно параграф 2.2, върху изпитателна седалка, или параграф 2.3, в корпуса на каросерията на превозното средство.
 2.3.2.
 Когато изпитателен образец не издържи дадено изпитване, на което е бил подложен, се провежда допълнително изпитване за същите изисквания на най-малко три други образеца. В случай на динамично изпитване, ако един от тези три образеца не издържи изпитването, продукцията се счита за несъответстваща и честотата се увеличава до по-високата, ако съгласно параграф 2.3 е била използвана по-ниската, и се предприемат необходимите стъпки за възстановяване на съответствието на производството.
 2.4.
 Когато е установено несъответствие на производство съгласно параграфи 2.2.1.4, 2.2.2.4 и 2.3.2 притежателят на сертификата за одобрение на тип или неговият упълномощен представител трябва:
 2.4.1.
 Да уведоми компетентния орган, издал одобрението на типа, като посочва предприетите стъпки, за да се възстанови съответствието на продукцията.
 2.5.
 Всяко тримесечие производителят трябва да уведомява компетентните органи за обема на производство по всеки номер на одобрението, като се осигуряват възможности за идентификация на продуктите, които отговарят на


text:
този номер на одобрение.
 ПРИЛОЖЕНИЕ 17
 ИЗПИТВАНЕ НА ЕНЕРГОПОГЛЪЩАЩИЯ МАТЕРИАЛ
 1. МОДЕЛ НА ГЛАВАТА
 1.1.
 Моделът на главата се състои от масивна дървена полусфера с добавен по-малък сферичен сегмент, както е показано на фигура А по-долу: Той трябва да е конструиран така, че да може да пада свободно по маркираната ос и да бъде подготвен за монтиране на акселерометър, за да се измери ускорението по посока на падането.
 1.2.
 Моделът на глава трябва да има общо тегло, включително акселерометъра, от 2,75 ± 0,05 kg.
 Фигура А
 Модел на главата
 Размерите са в mm
 2. ОБОРУДВАНЕ
 По време на изпитването ускорението се записва посредством оборудване в съответствие с канал за пренос на данни с клас на честота 1 000, както е определено в последната версия на ISO 6487.
 3. ПРОЦЕДУРА
 3.1.
 Изпитването трябва да се проведе на напълно окомплектована система за обезопасяване на деца, с минимална модификация, позволена единствено при необходимост за осигуряване на достъп на опората (директно под точката на удара) и на устройство за нанасяне на удар, така че модификацията да има минимален ефект върху резултата от изпитването.
 3.2.
 Окомплектованата система за обезопасяване на деца трябва да е външно напълно подпряна в областта на удара и непосредствено подпряна под точката на удара от гладка, твърда повърхност, например масивен бетонен цокъл.
 3.3.
 Моделът на главата се повдига на височина 100 –0/+5 mm от съответните горни повърхности на окомплектованата система за обезопасяване на деца до най-ниската точка на модела на главата и се оставя да падне. Записва се ускорението на модела на глава по време на удара.
 ПРИЛОЖЕНИЕ 18
 МЕТОД ЗА ОПРЕДЕЛЯНЕ НА ОБЛАСТТА НА УДАРА ПО ГЛАВАТА ЗА УСТРОЙСТВА С ОБЛЕГАЛКА ЗА ГЪРБА И ЗА ОПРЕДЕЛЯНЕ НА МИНИМАЛНАТА ГОЛЕМИНА НА СТРАНИЦИТЕ НА ГЛЕДАЩИ НАЗАД УСТРОЙСТВА
 1.
 Поставя се устройството на изпитателната седалка, описана в приложение 6. Устройства, които могат да се накланят, се поставят в най-изправено положение. Поставя се най-малкият манекен в устройството, в съответствие с инструкциите на производителя. Маркира се точка А на облегалката на хоризонталното равнище на рамото на най-малкия манекен в точка на 2 cm навътре от външния край на ръката. Всички вътрешни повърхности над хоризонталната равнина, минаваща през точка А трябва да съдържат специален енергопоглъщащ материал, изпитван в съответствие с приложение 17. Този материал трябва да покрива вътрешната повърхност на облегалката и страниците, включително вътрешните краища (зона на радиуса) на страните. Енергопоглъщащият материал може да бъде интегрална част от детското столче. В случай на преносимо креватче, където съгласно устройството и инструкциите на производителя, не е възможно симетрично инсталиране на манекена, долна граница на областта, в която материалът, съответстващ на приложение 17, трябва да се използва, трябва да са всички области отвъд рамото на манекена в посока на главата, измерени когато манекенът е в преносимото креватче в най-неблагоприятното положение, съвместимо с инструкциите на производителя, като преносимото креватче е поставено на изпитвателния стенд.
 Ако е възможно симетрично инсталиране на манекена, вътрешните повърхности трябва да са изцяло покрити с материал, съобразен с приложение 17; този материал трябва да изпълнява предназначението си заедно с конструкцията на вътрешната страна; техническата служба


text:
може да прецени този аспект с допълнителни изпитвания.
 2.
 За гледащи назад устройства, страниците трябва да имат дълбочина от минимум 90 mm, измерена от средната линия на повърхността на облегалката. Тези страници трябва да започват от хоризонталната равнина, минаваща през точка А и продължават до горния край на облегалката на седалката. Започвайки от точка на 90 mm под горния край на облегалката на седалката, дълбочината на страниците може постепенно да намалява.
 3.
 Изискването от параграф 2 по-горе за минимална големина на страниците не се прилага за системи за обезопасяване на деца от тегловни групи II и III за категорията „специфични превозни средства“, които се използват в отделението за багажа съгласно параграф 6.1.2 от настоящото правило.
 ПРИЛОЖЕНИЕ 19
 ОПИСАНИЕ НА КОНДИЦИОНИРАНЕТО НА РЕГУЛИРАЩИТЕ УСТРОЙСТВА, НЕПОСРЕДСТВЕНО МОНТИРАНИ НА СИСТЕМИ ЗА ОБЕЗОПАСЯВАНЕ НА ДЕЦА
 Фигура 1
 1. МЕТОД
 1.1.
 Поставя се лентата в контролното положение, описано в параграф 8.2.7, и най-малко 50 mm от лентата на четири/петточковия колан се изтеглят чрез дърпане на свободния край на лентата.
 1.2.
 Регулираната част на четири/петточковия колан се закрепва към дърпащото устройство А.
 1.3.
 Задейства се регулиращото устройство и се издърпват най-малко 150 mm лента в четири/петточковия колан. Това представлява половината от един цикъл и поставя дърпащото устройство А в положение на максимално издърпана лента.
 1.4.
 Свързва се свободният край на лентата с дърпащото устройство С.
 2. ЦИКЪЛЪТ Е:
 2.1.
 В се издърпва най-малко 150 mm, докато А не упражнява сила на опън върху четири/петточковия колан.
 2.2.
 Задействат се устройствата за регулиране и А се издърпва, докато В не упражнява сила на опън върху свободния край на лентата.
 2.3.
 В края на такта се деактивира устройството за регулиране.
 2.4.
 Цикълът се повтаря, както е посочено в параграф 7.2.2.7.
 ПРИЛОЖЕНИЕ 20
 СТАНДАРТНО УСТРОЙСТВО ЗА ИЗПИТВАНЕ НА ЯКОСТ НА КЛЮЧАЛКА
 ПРИЛОЖЕНИЕ 21
 ПОСТАНОВКА НА ДИНАМИЧНО ИЗПИТВАНЕ НА СБЛЪСЪК
 1. МЕТОД
 1.1. Единствено надбедрен колан
 Динамометричният датчик 1 се монтира на външно място, както е показано горе. Инсталира се система за обезопасяване на деца и се опъва контролният колан на външното място до постигане на товар от 75 N ± 5 N на външното място.
 1.2. Триточков колан
 1.2.1.
 Динамометричният датчик 1 се монтира на външно място, както е показано по-горе. Системата за обезопасяване на деца се инсталира в правилно положение. Ако на системата за обезопасяване на деца е монтиран фиксатор, който действа върху диагоналния колан, на подходящо място зад системата за обезопасяване на деца, между фиксатора и ключалката, се поставя динамометричен датчик 2, както е показано по-горе. Ако не е монтиран фиксатор или ако фиксаторът е монтиран на ключалката, поставете динамометричния датчик на подходящо място между скобата на колоната и системата за обезопасяване на деца.
 1.2.2.
 Надбедрената част на контролния колан се регулира до достигането на товар на опън от 50 N ± 5 N при динамометричния датчик 1. Прави се знак с тебешир на лентата, където преминава през симулираната ключалка. Докато коланът се задържа в това положение, диагоналният колан се регулира за достигане на опън от 50 N ± 5 N при динамометричен датчик 2 – или посредством


text:
заключване на лентата в ключалката на лентата на системата за обезопасяване на деца, или чрез изтегляне на колана близо до стандартното прибиращо устройство.
 1.2.3.
 Изтегля се цялата лента от макарата на прибиращото устройство и се пренавива със сила на опън в колана от 4 ± 3 N между прибиращото устройство и скобата на колоната. Макарата трябва да е блокирана преди динамичното изпитване. Провежда се динамичното изпитване.
 1.2.4.
 Преди началото на постановката на изпитването се проверява системата за обезопасяване на деца, за да се определи съответствието с параграф 6.2.1.3. При промяна в напрежението на инсталирането, дължащо се на промяна на ъгъл, се прави изпитване за определяне на условията, които причиняват хлабавото инсталиране, извършва се постановката и се прилага сила на опън до най-обтегнато положение и след това се нагласява системата за обезопасяване на деца в най-неблагоприятното положение, без да се обтяга наново коланът за възрастни. Провежда се динамичното изпитване.
 1.3. ISOFIX приспособления за закрепване
 За система за обезопасяване на деца ISOFIX с устройства за закрепване, подлежащи на регулиране, разположени в сгъвката на седалката. Закрепва се ненатоварена система за обезопасяване на деца ISOFIX към устройства за закрепване, разположени в сгъвката на седалката H1-H2 в подходящо за изпитване положение. Оставят се заключващите механизми на системата за обезопасяване на деца ISOFIX да издърпат системата за обезопасяване на деца ISOFIX към сгъвката на седалката. Прилага се допълнителна сила от 135 ± 15 N в равнина, успоредна на повърхността на възглавницата за сядане на изпитвателния стенда в посока към сгъвката на седалката, за да се преодолеят силите на сцепление между системата за обезопасяване на деца ISOFIX и възглавницата за сядане, подпомагайки опъващия ефект на заключващите механизми. Силата се прилага върху или е равномерно разпределена около централната линия на системата за обезопасяване на деца ISOFIX, на височина не повече от 100 mm над повърхността на възглавницата за сядане на изпитвателния стенд. Ако е нужно, горната лента се регулира за постигане на товар от 50 ± 5 N (1). Когато системата за обезопасяване на деца ISOFIX е така регулирана, в системата за обезопасяване на деца се поставя подходящ манекен за изпитване.
 Забележки:
 1.
 За параграфи 1.1 и 1.2 инсталирането се извършва след като манекенът е нагласен в системата за обезопасяване.
 2.
 Понеже след инсталирането на системата за обезопасяване на деца изпитвателната възглавница от пяна се сплесква, динамичното изпитване трябва, ако е възможно, да се проведе не повече от 10 минути след инсталирането. За да се позволи на възглавницата да възвърне първоначалния си вид, минималният период между две изпитвания, които използват една и съща възглавница, е 20 минути.
 3.
 Динамометричните датчици, монтирани непосредствено на лентата на колана, могат да бъдат изключени от електрическото захранване, но трябва да бъдат оставени на мястото си по време на динамичното изпитване. Теглото на всеки датчик не трябва да надвишава 250 g. Друг вариант е динамометричният датчик, монтиран на лентата на колана, да бъде заместен от динамометричен датчик, фиксиран в точката на закрепване.
 4.
 В случай на система за обезопасяване с монтирани устройства, предназначени за увеличаване на опъна на обезопасителния колан за възрастни, методът


text:
на изпитване трябва да е: инсталира се системата за обезопасяване на деца, както се изисква в настоящото приложение, и след това се прилага устройството за опън, както е посочено в инструкциите на производителя. Ако устройството не може да се приложи поради прекалено голям опън, то се счита за неприемливо.
 5.
 Към системата за обезопасяване на деца не трябва да се прилага допълнителна сила, освен минималните усилия, изисквани за постигане на правилно инсталиране, както е определено в параграфи 1.1 и 1.2.2.
 6.
 В случай на преносимо креватче, инсталирано както е описано в параграф 8.1.3.5.6, връзката между обезопасителния колан за възрастен и обезопасителната система се симулира. Свободният край, дълъг 500 mm, на обезопасителен колан на възрастен (измерен, както е описано в приложение 13) е свързан посредством планка за закрепване, описана в приложение 13, към предписаните точки за закрепване. След това системата за обезопасяване е свързана към свободните краища на обезопасителните колани. Опънът на обезопасителния колан за възрастни, измерен между точката за закрепване и системата за обезопасяване, трябва да е 50 ± 5 N.
 (1) В случай на система за обезопасяване с монтирани устройства, предназначени за увеличаване на опъна на горната лента, методът на изпитване трябва да е:
 Инсталира се системата за обезопасяване на деца ISOFIX, както се изисква в настоящото приложение, и след това се прилага устройството за опън, както е посочено в инструкциите на производителя. Ако устройството не може да се приложи по причина на прекален опън, то се счита за неприемливо.
 ПРИЛОЖЕНИЕ 22
 ИЗПИТВАНЕ НА БЛОКА НА ДОЛНАТА ЧАСТ НА ТОРСА
 Фигура 1
 Намален P10 манекен блок
 Материал: EPS (40-45 g/l)
 Фигура 2
 Изпитване на теглене на подсилващата възглавница с използване на манекен блок


text:
 23.11.2012
 BG
 Официален вестник на Европейския съюз
 L 325/17
 РЕШЕНИЕ No 1/2012 НА СЪВМЕСТНИЯ КОМИТЕТ ЕС—ШВЕЙЦАРИЯ
 от 11 септември 2012 година
 за приемане на процедурен правилник на Съвместния комитет и за създаване на работна група
 (2012/716/ЕС)
 СЪВМЕСТНИЯТ КОМИТЕТ,
 като взе предвид Споразумението от 25 юни 2009 г. между Европейската общност и Конфедерация Швейцария за опростяване на проверките и формалностите при превоза на стоки и за митнически мерки за сигурност (1), и по-специално член 19, параграфи 4 и 5 от него,
 СЕ ДОГОВОРИ ОТНОСНО СЛЕДНИТЕ РАЗПОРЕДБИ:
 ГЛАВА I
 ПРОЦЕДУРЕН ПРАВИЛНИК
 Член 1
 Състав и председателство
 Съвместният комитет се състои от представители на Европейския съюз и от представители на Конфедерация Швейцария. Председателството се осъществява последователно от договарящите страни за период от една календарна година.
 Преди всяко заседание председателят получава информация за очаквания състав на делегацията на всяка от договарящите страни.
 При наличие на съгласие на двете договарящи страни Съвместният комитет може да покани на заседанията си експерти, които да му предоставят исканата специфична информация.
 Член 2
 Секретариат
 Задачите на секретариата на Съвместния комитет се изпълняват от председателството. Цялата кореспонденция до Съвместния комитет, в това число исканията за включване на теми в дневния ред, се изпраща до председателя.
 Член 3
 Заседания
 След като получи съгласието на двете договарящи страни, председателят на Съвместния комитет определя датата и мястото на заседанията. Заседанията се провеждат последователно в Брюксел и Швейцария.
 Член 4
 Дневен ред на заседанията
 Председателят изготвя предварителен дневен ред за всяко заседание. Той се предоставя на договарящите страни не по-късно от десет дни преди началото на заседанието.
 Предварителният дневен ред включва точките, за които председателят е получил искане за включването им в дневния ред най-късно 15 дни преди началото на заседанието. Документите за справка трябва да бъдат получени от двете договарящи страни най-малко седем дни преди заседанието. При спешни случаи тези срокове може да бъдат съкратени със съгласието на двете договарящи страни.
 Дневният ред се приема от Съвместния комитет в началото на всяко заседание.
 Член 5
 Публичност
 Освен ако е решено друго, заседанията на Съвместния комитет не са публични.
 По отношение на разискванията на Съвместния комитет важи задължението за спазване на професионална тайна.
 Член 6
 Протокол
 След всяко заседание председателят съставя протокол. Проектът на протокол се представя на Съвместния комитет за одобрение. След като бъде одобрен, протоколът се подписва от председателя и едно копие се изпраща до всяка договаряща страна.
 Член 7
 Приемане на инструментите
 Решенията и препоръките по смисъла на член 21 от споразумението носят заглавие съответно „Решение“ и „Препоръка“, следвано от пореден номер, датата на тяхното приемане и описание на техния предмет. Те се подписват от председателя и се съобщават на договарящите страни.
 Член 8
 Писмена процедура
 В неотложни случаи решения и препоръки могат да бъдат приети с писмена процедура, при условие че и двете договарящи страни са съгласни.
 Член 9
 Разходи
 Всяка договаряща страна покрива сама разходите, които прави за участие в заседанията на Съвместния комитет.
 Член 10
 Списък на арбитрите
 Съвместният комитет изготвя списък на арбитрите, както се изисква в приложение III към споразумението, в срок от два месеца


text:
от решението си за предаване на спора за уреждане по арбитражната процедура, предвидена в член 29, параграф 3 от споразумението.
 ГЛАВА II
 РАБОТНА ГРУПА
 Член 11
 Работна група по митническите процедури и мерки за сигурност
 Създава се работна група, която да подпомага Съвместния комитет при изпълнението на неговите функции в областите, посочени в глава II („Процедури“) и глава III („Митнически мерки за сигурност“) от споразумението.
 Член 12
 Процедурен правилник на работната група
 Членове 1 — 6 и 9 от настоящото решение се прилагат с необходимите изменения за заседанията на работната група.
 Член 13
 Влизане в сила
 Настоящото решение влиза в сила в деня след приемането му.
 Съставено в Брюксел на 11 септември 2012 година.
 За Съвместния комитет
 Председател
 Antonis KASTRISSIANAKIS
 (1) ОВ L 199, 31.7.2009 г., стр. 24.


text:
 11.7.2018
 BG
 Официален вестник на Европейския съюз
 L 175/1
 РЕШЕНИЕ No 1/2018 НА КОМИТЕТА ЗА АСОЦИИРАНЕ ЕС — УКРАЙНА В СЪСТАВ„ТЪРГОВИЯ“
 от 14 май 2018 година
 за актуализиране на приложение XXI към дял IV „Търговия и свързани с търговията въпроси“, глава 8 „Обществени поръчки“, от споразумението за асоцииране и за даване на положително становище по отношение на подробната пътна карта относно обществените поръчки [2018/972]
 КОМИТЕТЪТ ЗА АСОЦИИРАНЕ В СЪСТАВ „ТЪРГОВИЯ“,
 като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (1) („споразумението“), и по-специално членове 149, 153 и 463 от него,
 като има предвид, че:
 (1)
 В съответствие с член 486 от споразумението отделни части от споразумението, включително разпоредбите относно обществените поръчки, се прилагат временно от 1 януари 2016 г.
 (2)
 Съгласно член 149 от споразумението праговите стойности за обществените поръчки, предвидени в приложение XXI-П към него, се преразглеждат редовно, считано от първата четна година след влизането в сила на споразумението, и преразглеждането се приема с решение на Комитета за асоцииране в състав „Търговия“, посочен в член 465, параграф 4 от споразумението.
 (3)
 В член 153 от споразумението се предвижда, че Украйна постепенно ще приведе законодателството си в областта на обществените поръчки в съответствие с достиженията на правото на Съюза съгласно графика в приложение XXI към споразумението.
 (4)
 След парафирането на споразумението на 30 март 2012 г., няколко акта на Съюза, включени в приложение XXI към него, бяха изменени или отменени и заменени с нов акт на Съюза. По-специално Съюзът прие следните актове и уведоми Украйна за това:
 а)
 Директива 2014/23/ЕС на Европейския парламент и на Съвета (2);
 б)
 Директива 2014/24/ЕС на Европейския парламент и на Съвета (3);
 в)
 Директива 2014/25/ЕС на Европейския парламент и на Съвета (4).
 (5)
 С гореспоменатите директиви бяха променени праговите стойности за договори за възлагане на обществени поръчки, предвидени в приложение XXI-П, като впоследствие директивите бяха изменени съответно с делегирани регламенти (ЕС) 2015/2170 (5), (ЕС) 2015/2171 (6) и (ЕС) 2015/2172 (7) на Комисията.
 (6)
 Съгласно член 463, параграф 3 от споразумението Съветът за асоцииране има правомощието да актуализира или изменя приложенията към споразумението.
 (7)
 В съответствие с членове 149, 153 и 463 от споразумението е необходимо приложение XXI към споразумението да се актуализира, за да се отразят промените в посочените в него достижения на правото на Съюза.
 (8)
 Новите достижения на правото на Съюза в областта на обществените поръчки са организирани по нов начин. Целесъобразно е новата им структура да се отрази в приложение XXI. От съображения за яснота приложение XXI следва да се актуализира в своята цялост и да се замени с приложението в допълнението към настоящото решение. Целесъобразно е също така да се вземе предвид напредъкът, постигнат от Украйна в процеса на сближаване с достиженията на правото на Съюза.
 (9)
 В член 465, параграф 2 се уточнява, че Съветът за асоцииране може да делегира на Комитета за асоцииране което и да е от своите правомощия, включително правомощието да взема решения със задължителна сила.
 (10)
 Със


text:
свое Решение No 3/2014 (8) от 15 декември 2014 г. Съветът за асоцииране ЕС — Украйна делегира на Комитета за асоцииране в състав „Търговия“ правомощието да актуализира или изменя някои свързани с търговията приложения.
 (11)
 В член 152, параграф 1 от споразумението се предвижда, че Украйна представя на Комитета за асоцииране в състав „Търговия“ подробна пътна карта за прилагането на законодателството относно обществените поръчки с графици и основни етапи, в която са включени всички реформи с оглед на законодателното сближаване с достиженията на правото на Съюза.
 (12)
 В член 152, параграф 3 се уточнява, че е необходимо положително становище от Комитета за асоцииране в състав „Търговия“, за да може подробната пътна карта да се превърне в референтен документ за процеса на прилагане, по-специално за законодателното сближаване на съответното законодателство в областта на обществените поръчки с достиженията на правото на Съюза.
 (13)
 Поради това е целесъобразно Комитетът за асоцииране в състав „Търговия“ да приеме решение, с което да се даде положително становище по отношение на подробната пътна карта,
 ПРИЕ НАСТОЯЩОТО РЕШЕНИЕ:
 Член 1
 Приложение XXI към дял IV „Търговия и свързани с търговията въпроси“, глава 8 „Обществени поръчки“, от Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, се заменя с актуализирания текст на приложението към настоящото решение.
 Член 2
 Дава се положително становище по отношение на подробната пътна карта, одобрена с Наредба на Кабинета на министрите на Украйна от 24 февруари 2016 г. (номер 175-p), приета от правителството на Украйна на 24 февруари 2016 г.
 Член 3
 Настоящото решение влиза в сила в деня на приемането му.
 Съставено в Брюксел на 14 май 2018 година.
 За Комитета за асоцииране в състав „Търговия“
 Председател
 Nataliya MYKOLSKA
 Секретари
 За Украйна
 Oleksiy ROZHKOV
 За ЕС
 Christian Frigaard RASMUSSEN
 (1) ОВ L 161, 29.5.2014 г., стр. 3.
 (2) Директива 2014/23/ЕС на Европейския парламент и на Съвета от 26 февруари 2014 г. за възлагане на договори за концесия (ОВ L 94, 28.3.2014 г., стр. 1).
 (3) Директива 2014/24/ЕС на Европейския парламент и на Съвета от 26 февруари 2014 г. за обществените поръчки и за отмяна на Директива 2004/18/ЕО (ОВ L 94, 28.3.2014 г., стр. 65).
 (4) Директива 2014/25/ЕС на Европейския парламент и на Съвета от 26 февруари 2014 г. относно възлагането на поръчки от възложители, извършващи дейност в секторите на водоснабдяването, енергетиката, транспорта и пощенските услуги и за отмяна на Директива 2004/17/ЕО (ОВ L 94, 28.3.2014 г., стр. 243).
 (5) Делегиран регламент (ЕС) 2015/2170 на Комисията от 24 ноември 2015 г. за изменение на Директива 2014/24/ЕС на Европейския парламент и на Съвета по отношение на прилаганите прагове за процедурите за възлагане на поръчки (ОВ L 307, 25.11.2015 г., стр. 5).
 (6) Делегиран регламент (ЕС) 2015/2171 на Комисията от 24 ноември 2015 г. за изменение на Директива 2014/25/ЕС на Европейския парламент и на Съвета по отношение на прилаганите прагове за процедурите за възлагане на поръчки (ОВ L 307, 25.11.2015 г., стр. 7).
 (7) Делегиран регламент (ЕС) 2015/2172 на Комисията от 24


text:
ноември 2015 г. за изменение на Директива 2014/23/ЕС на Европейския парламент и на Съвета по отношение на прилаганите прагове за процедурите за възлагане на поръчки (ОВ L 307, 25.11.2015 г., стр. 9).
 (8) Решение No 3/2014 на Съвета за асоцииране ЕС — Украйна от 15 декември 2014 г. относно делегирането на някои правомощия от Съвета за асоцииране на Комитета за асоцииране в състав „Търговия“ (ОВ L 158, 24.6.2015 г., стр. 4).
 ПРИЛОЖЕНИЕ
 „
 ПРИЛОЖЕНИЕ ХХI-А КЪМ ГЛАВА 8 „ОБЩЕСТВЕНИ ПОРЪЧКИ“
 ОРИЕНТИРОВЪЧЕН ГРАФИК ОТНОСНО ИНСТИТУЦИОНАЛНАТА РЕФОРМА, ЗАКОНОДАТЕЛНОТО СБЛИЖАВАНЕ И ДОСТЪПА ДО ПАЗАРА
 Етап
 Ориентировъчен график
 Достъп до пазара, предоставен на ЕС от Украйна
 Достъп до пазара, предоставен на Украйна от ЕС
 1.
 Прилагане на член 150, параграф 2 и член 151 от настоящото споразумение
 Споразумение относно стратегията за осъществяване на реформата, определена в член 152 от настоящото споразумение
 6 месеца след влизането в сила на настоящото споразумение
 Доставки за централните държавни органи
 Доставки за централните държавни органи
 2.
 Сближаване и прилагане на основните елементи от Директива 2014/24/ЕС и Директива 89/665/ЕИО
 3 години след влизането в сила на настоящото споразумение
 Доставки за държавните, регионалните и местните органи и публичноправните организации
 Доставки за държавните, регионалните и местните органи и публичноправните организации
 Приложения XXI-Б и XXI-В
 3.
 Сближаване и прилагане на основните елементи от Директива 2014/25/ЕС и Директива 92/13/ЕИО
 4 години след влизането в сила на настоящото споразумение
 Доставки за всички възложители в сектора на комуналните услуги
 Доставки за всички възложители
 Приложения XXI-Г и XXI-Д
 4.
 Сближаване и прилагане на другите елементи от Директива 2014/24/ЕС. Сближаване и прилагане на Директива 2014/23/ЕС
 6 години след влизането в сила на настоящото споразумение
 Поръчки и концесии за услуги и строителство за всички възлагащи органи
 Поръчки и концесии за услуги и строителство за всички възлагащи органи
 Приложения XXI-Е, XXI-Ж и XXI-З
 5.
 Сближаване и прилагане на другите елементи от Директива 2014/25/ЕС
 8 години след влизането в сила на настоящото споразумение
 Поръчки за услуги и строителство за всички възложители в сектора на комуналните услуги
 Поръчки за услуги и строителство за всички възложители в сектора на комуналните услуги
 Приложения XXI-И и XXI-Й
 ПРИЛОЖЕНИЕ ХХI-Б КЪМ ГЛАВА 8 „ОБЩЕСТВЕНИ ПОРЪЧКИ“
 ОСНОВНИ ЕЛЕМЕНТИ ОТ ДИРЕКТИВА 2014/24/ЕС
 ОТ 26 ФЕВРУАРИ 2014 Г. ЗА ОБЩЕСТВЕНИТЕ ПОРЪЧКИ
 (ЕТАП 2)
 ДЯЛ I
 Обхват, определения и общи принципи
 ГЛАВА I
 Обхват и определения
 Раздел 1
 Предмет и определения
 Член 1
 Предмет и обхват: параграфи 1, 2, 5 и 6
 Член 2
 Определения: параграф 1, точки 1, 4, 5, 6, 7, 8, 9, 10, 11, 12, 13, 18, 19, 20, 22, 23, 24
 Член 3
 Смесени обществени поръчки
 Раздел 2
 Прагове
 Член 4
 Прагови стойности
 Член 5
 Методи за изчисляване на прогнозната стойност на обществените поръчки
 Раздел 3
 Изключения
 Член 7
 Поръчки в секторите на водоснабдяването, енергетиката, транспорта и пощенските услуги
 Член 8
 Специални изключения в областта на електронните съобщения
 Член 9
 Обществени поръчки и конкурси за проект, възлагани или организирани съгласно международни правила
 Член 10
 Специални изключения за поръчки за услуги
 Член 11
 Поръчки за услуги, възлагани въз основа на изключително право
 Член 12
 Обществени поръчки между


text:
субекти в публичния сектор
 Раздел 4
 Специални случаи
 Подраздел 1
 Субсидиране на поръчки и услуги за научноизследователска и развойна дейност
 Член 13
 Поръчки, субсидирани от възлагащите органи
 Член 14
 Услуги за научноизследователска и развойна дейност
 Подраздел 2
 Обществени поръчки, включващи аспекти, свързани с отбраната и сигурността
 Член 15
 Отбрана и сигурност
 Член 16
 Смесени обществени поръчки, включващи аспекти, свързани с отбраната или сигурността
 Член 17
 Обществени поръчки и конкурси за проект, включващи аспекти от областта на отбраната или сигурността, които са възложени или организирани съгласно международни правила
 ГЛАВА II
 Общи правила
 Член 18
 Принципи на обществените поръчки
 Член 19
 Икономически оператори
 Член 21
 Поверителност
 Член 22
 Правила за предаване на информация: параграфи 2 — 6
 Член 23
 Номенклатури
 Член 24
 Конфликти на интереси
 ДЯЛ II
 Правила за обществените поръчки
 ГЛАВА I
 Процедури
 Член 26
 Избор на процедури: параграфи 1 и 2, първата от двете възможности, посочени в параграф 4, параграфи 5 и 6
 Член 27
 Открита процедура
 Член 28
 Ограничена процедура
 Член 29
 Състезателна процедура с договаряне
 Член 32
 Използване на процедурата на договаряне без предварително обявление
 ГЛАВА III
 Провеждане на процедурата
 Раздел 1
 Подготовка
 Член 40
 Предварителни пазарни консултации
 Член 41
 Предварително участие на кандидати или оференти
 Член 42
 Технически спецификации
 Член 43
 Маркировки
 Член 44
 Протоколи от изпитване, сертифициране и други доказателства: параграфи 1 и 2
 Член 45
 Варианти
 Член 46
 Разделяне на поръчките на обособени позиции
 Член 47
 Определяне на срокове
 Раздел 2
 Публикуване и прозрачност
 Член 48
 Обявления за предварителна информация
 Член 49
 Обявления за поръчки
 Член 50
 Обявления за възложени поръчки: параграфи 1 и 4
 Член 51
 Форма и начин на публикуване на обявленията: параграф 1, първа алинея, параграф 5, първа алинея
 Член 53
 Достъп до документацията за обществената поръчка по електронен път
 Член 54
 Покани до кандидатите
 Член 55
 Информиране на кандидатите и оферентите
 Раздел 3
 Избор на участници и възлагане на поръчки
 Член 56
 Общи принципи
 Подраздел 1
 Критерии за качествен подбор
 Член 57
 Основания за изключване
 Член 58
 Критерии за подбор
 Член 59
 Единен европейски документ за обществени поръчки: параграф 1 mutatis mutandis, параграф 4
 Член 60
 Доказателства
 Член 62
 Стандарти за осигуряване на качеството и стандарти за екологично управление: параграфи 1 и 2
 Член 63
 Използване на капацитета на други субекти
 Подраздел 2
 Намаляване на броя на кандидатите, офертите и решенията
 Член 65
 Намаляване на броя на квалифицираните кандидати, които да бъдат поканени за участие
 Член 66
 Намаляване на броя на офертите и решенията
 Подраздел 3
 Възлагане на поръчките
 Член 67
 Критерии за възлагане на поръчките
 Член 68
 Оценка на разходите за целия жизнен цикъл: параграфи 1 и 2
 Член 69
 Необичайно ниски оферти: параграфи 1 — 4
 ГЛАВА IV
 Изпълнение на поръчките
 Член 70
 Условия за изпълнение на поръчките
 Член 71
 Подизпълнители
 Член 72
 Изменение на договорите за поръчка през техния срок на изпълнение
 Член 73
 Прекратяване на договорите за поръчка
 ДЯЛ III
 Специални режими за възлагане на обществени поръчки
 ГЛАВА I
 Социални и други специфични услуги
 Член 74
 Възлагане на поръчки за социални и други специфични услуги
 Член 75


text:
Публикуване на обявления
 Член 76
 Принципи на възлагане на поръчките
 ПРИЛОЖЕНИЯ
 ПРИЛОЖЕНИЕ II
 СПИСЪК НА ДЕЙНОСТИТЕ, ПОСОЧЕНИ В ЧЛЕН 2, ПАРАГРАФ 1, ТОЧКА 6, БУКВА А)
 ПРИЛОЖЕНИЕ III
 СПИСЪК НА СТОКИТЕ ПО ЧЛЕН 4, БУКВА Б) ВЪВ ВРЪЗКА С ПОРЪЧКИТЕ, ВЪЗЛАГАНИ ОТ ВЪЗЛАГАЩИ ОРГАНИ В ОБЛАСТТА НА ОТБРАНАТА
 ПРИЛОЖЕНИЕ IV
 ИЗИСКВАНИЯ ОТНОСНО ИНСТРУМЕНТИТЕ И УСТРОЙСТВАТА ЗА ЕЛЕКТРОННО ПОЛУЧАВАНЕ НА ОФЕРТИ, ЗАЯВЛЕНИЯ ЗА УЧАСТИЕ, ПЛАНОВЕ И ПРОЕКТИ ЗА КОНКУРСИ ЗА ПРОЕКТ
 ПРИЛОЖЕНИЕ V
 ИНФОРМАЦИЯ, КОЯТО ТРЯБВА ДА БЪДЕ ВКЛЮЧЕНА В ОБЯВЛЕНИЯТА
 Част А:
 ИНФОРМАЦИЯ, КОЯТО ТРЯБВА ДА БЪДЕ ВКЛЮЧЕНА В СЪОБЩЕНИЯТА ЗА ПУБЛИКУВАНЕ НА ОБЯВЛЕНИЕ ЗА ПРЕДВАРИТЕЛНА ИНФОРМАЦИЯ В ПРОФИЛ НА КУПУВАЧ
 Част Б:
 ИНФОРМАЦИЯ, КОЯТО ТРЯБВА ДА БЪДЕ ВКЛЮЧЕНА В ОБЯВЛЕНИЯТА ЗА ПРЕДВАРИТЕЛНА ИНФОРМАЦИЯ (съгласно член 48)
 Част В:
 ИНФОРМАЦИЯ, КОЯТО ТРЯБВА ДА БЪДЕ ВКЛЮЧЕНА В ОБЯВЛЕНИЯТА ЗА ПОРЪЧКИ (съгласно член 49)
 Част Г:
 ИНФОРМАЦИЯ, КОЯТО ТРЯБВА ДА БЪДЕ ВКЛЮЧЕНА В ОБЯВЛЕНИЯТА ЗА ВЪЗЛАГАНЕ НА ПОРЪЧКИ (съгласно член 50)
 Част Ж:
 ИНФОРМАЦИЯ, КОЯТО ТРЯБВА ДА БЪДЕ ВКЛЮЧЕНА В ОБЯВЛЕНИЯТА ЗА ИЗМЕНЕНИЯ ПО ДОГОВОР ЗА ОБЩЕСТВЕНА ПОРЪЧКА ПРЕЗ СРОКА МУ НА ИЗПЪЛНЕНИЕ (съгласно член 72, параграф 1)
 Част З:
 ИНФОРМАЦИЯ, КОЯТО ТРЯБВА ДА БЪДЕ ВКЛЮЧЕНА В ОБЯВЛЕНИЯТА ЗА ОБЩЕСТВЕНИ ПОРЪЧКИ ЗА СОЦИАЛНИ И ДРУГИ СПЕЦИФИЧНИ УСЛУГИ (съгласно член 75, параграф 1)
 Част И:
 ИНФОРМАЦИЯ, КОЯТО ТРЯБВА ДА БЪДЕ ВКЛЮЧЕНА В ОБЯВЛЕНИЯТА ЗА ПРЕДВАРИТЕЛНА ИНФОРМАЦИЯ ЗА СОЦИАЛНИ И ДРУГИ СПЕЦИФИЧНИ УСЛУГИ (съгласно член 75, параграф 1)
 Част Й:
 ИНФОРМАЦИЯ, КОЯТО ТРЯБВА ДА БЪДЕ ВКЛЮЧЕНА В ОБЯВЛЕНИЯТА ЗА ОБЩЕСТВЕНИ ПОРЪЧКИ ЗА СОЦИАЛНИ И ДРУГИ СПЕЦИФИЧНИ УСЛУГИ (съгласно член 75, параграф 2)
 ПРИЛОЖЕНИЕ VII
 ОПРЕДЕЛЯНЕ НА НЯКОИ ТЕХНИЧЕСКИ СПЕЦИФИКАЦИИ
 ПРИЛОЖЕНИЕ IX
 СЪДЪРЖАНИЕ НА ПОКАНИТЕ ЗА ПРЕДСТАВЯНЕ НА ОФЕРТИ, ЗА УЧАСТИЕ В ДИАЛОГ ИЛИ ЗА ПОТВЪРЖДАВАНЕ НА ИНТЕРЕС, ПОСОЧЕНИ В ЧЛЕН 54
 ПРИЛОЖЕНИЕ X
 СПИСЪК НА МЕЖДУНАРОДНИТЕ КОНВЕНЦИИ В СОЦИАЛНАТА ОБЛАСТ И В ОБЛАСТТА НА ОКОЛНАТА СРЕДА, ПОСОЧЕНИ В ЧЛЕН 18, ПАРАГРАФ 2
 ПРИЛОЖЕНИЕ XII
 ДОКАЗАТЕЛСТВА ЗА СЪОТВЕТСТВИЕ С КРИТЕРИИТЕ ЗА ПОДБОР
 ПРИЛОЖЕНИЕ XIV
 УСЛУГИ, ПОСОЧЕНИ В ЧЛЕН 74
 ПРИЛОЖЕНИЕ ХХI-В КЪМ ГЛАВА 8 „ОБЩЕСТВЕНИ ПОРЪЧКИ“
 ОСНОВНИ ЕЛЕМЕНТИ ОТ ДИРЕКТИВА 89/665/ЕИО
 ОТ 21 ДЕКЕМВРИ 1989 Г. ОТНОСНО КООРДИНИРАНЕТО НА ЗАКОНОВИТЕ, ПОДЗАКОНОВИТЕ И АДМИНИСТРАТИВНИТЕ РАЗПОРЕДБИ, ОТНАСЯЩИ СЕ ДО ПРИЛАГАНЕТО НА ПРОИЗВОДСТВА ПО ОБЖАЛВАНЕ ПРИ ВЪЗЛАГАНЕТО НА ОБЩЕСТВЕНИ ПОРЪЧКИ ЗА ДОСТАВКИ И ЗА СТРОИТЕЛСТВО (НАРИЧАНА ПО-НАТАТЪК „ДИРЕКТИВА 89/665/ЕИО“),
 ИЗМЕНЕНА С ДИРЕКТИВА 2007/66/ЕО НА ЕВРОПЕЙСКИЯ ПАРЛАМЕНТ И НА СЪВЕТА ОТ 11 ДЕКЕМВРИ 2007 Г. ЗА ИЗМЕНЕНИЕ НА ДИРЕКТИВИ 89/665/ЕИО И 92/13/ЕИО НА СЪВЕТА С ОГЛЕД ПОВИШАВАНЕ НА ЕФЕКТИВНОСТТА НА ПРОЦЕДУРИТЕ ЗА ПРЕРАЗГЛЕЖДАНЕ ПРИ ВЪЗЛАГАНЕ НА ОБЩЕСТВЕНИ ПОРЪЧКИ (НАРИЧАНА ПО-НАТАТЪК „ДИРЕКТИВА 2007/66/ЕО“) И С ДИРЕКТИВА 2014/23/ЕС НА ЕВРОПЕЙСКИЯ ПАРЛАМЕНТ И НА СЪВЕТА ОТ 26 ФЕВРУАРИ 2014 Г. ЗА ВЪЗЛАГАНЕ НА ДОГОВОРИ ЗА КОНЦЕСИЯ (НАРИЧАНА ПО-НАТАТЪК „ДИРЕКТИВА 2014/23/ЕС“)
 (ЕТАП 2)
 Член 1
 Приложно поле и наличие на процедури за преразглеждане
 Член 2
 Изисквания относно процедурите за преразглеждане
 Член 2а
 Период на изчакване
 Член 2б
 Дерогация от периода на изчакване
 Член 2б, първа алинея, буква б)
 Член 2в
 Срокове за подаване на молба за преразглеждане
 Член 2г
 Недействителност
 Параграф 1, буква б)
 Параграфи 2 и 3
 Член 2д
 Нарушения на настоящата директива и алтернативни санкции
 Член 2е
 Срокове
 ПРИЛОЖЕНИЕ ХХI-Г КЪМ